4. การประกอบธุรกิจของแต่ละสายผลิตภัณฑ์

(4.1) ลักษณะการให้บริการ

บริษัทประกอบธุรกิจหลัก คือ ให้บริการเติมน้ำมันอากาศยานที่ท่าอากาศยานดอนเมืองเป็นแห่งแรก
และตั้งแต่ปี 2542 เป็นต้นมา
บริษัทได้ขยายการให้บริการเติมน้ำมันอากาศยานให้แก่สายการบินบางกอกแอร์เวย์ที่ท่าอากาศยานนานาชาติในภูมิภาค
ได้แก่ ท่าอากาศยานสมุย จังหวัดสุราษฏร์ธานี และท่าอากาศยานสุโขทัย ต่อมาเมื่อวันที่ 28
กันยายน 2549 บริษัทได้เริ่มให้บริการเติมน้ำมันอากาศยานที่ท่าอากาศยานสุวรรณภูมิ
ซึ่งมาตรฐานของธุรกิจบริการเชื้อเพลิงการบินจะแข่งขันกันด้วยการบริการด้วยคุณภาพที่ได้มาตรฐานสากล
สะดวกรวดเร็ว ตรงต่อเวลา มีความปลอดภัยสูงสุดในระหว่างการให้บริการ
รวมถึงราคาที่สามารถแข่งขันได้
ซึ่งบริษัทได้กำหนดให้มาตรฐานดังกล่าวเป็นปรัชญาหลักในการดำเนินธุรกิจของบริษัท

ตารางแสดงโครงสร้างรายได้ค่าบริการระหว่างท่าอากาศยานดอนเมือง

ท่าอากาศยานสุวรรณภูมิ และท่าอากาศยานภูมิภาค

ตั้งแต่ปี 2553 ถึง ปี 2555

(หน่วย : ล้านบาท)

  ---------------------- ---------- -------- ---------- -------- ---------- --------
  ประเภทของรายได้         ปี 2553              ปี 2554              ปี 2555     

                         จำนวนเงิน   ร้อยละ    จำนวนเงิน   ร้อยละ    จำนวนเงิน   ร้อยละ

  รายได้ค่าบริการ                                                              

  - ดอนเมือง              67.45      3.10     72.90      3.12     114.34     4.87

  - สุวรรณภูมิ *            2,087.43   96.10    2,246.56   96.09    2,212.87   94.20

  - ท่าอากาศยานภูมิภาค      17.35      0.80     18.56      0.79     21.97      0.93

  รวมรายได้ค่าบริการ        2,172.23   100.00   2,338.02   100.00   2,349.18   100.00

  อัตราการเปลี่ยนแปลง (%)   +8.78               +7.63               +0.48      
  ---------------------- ---------- -------- ---------- -------- ---------- --------

หมายเหตุ: * รวมรายได้ของบริษัทย่อยที่ให้บริการ ณ ท่าอากาศยานสุวรรณภูมิ

นอกจากนี้ บริษัทยังมีการดำเนินธุรกิจที่ต่อเนื่องและเกี่ยวข้องกับธุรกิจหลักของบริษัท คือ
การให้เช่าทรัพย์สินการให้บริการถ่ายน้ำมัน (Defuelling)
การรับจ้างเหมาเติมน้ำมันในนามของผู้ประกอบการอื่น

ลักษณะธุรกิจของบริษัทมีรายละเอียดดังนี้

(4.1.1) การให้บริการเติมน้ำมันอากาศยานที่ท่าอากาศยานดอนเมือง/ท่าอากาศยานสุวรรณภูมิ

ลักษณะการประกอบธุรกิจหลักของบริษัท คือ
เป็นผู้ให้บริการเติมน้ำมันอากาศยานแก่เครื่องบินของสายการบินต่างๆ ในท่าอากาศยานดอนเมือง
และท่าอากาศยานสุวรรณภูมิ โดยมีผู้ว่าจ้างเป็นบริษัทผู้ค้าน้ำมันต่างๆ
ซึ่งสายการบินที่บริษัทให้บริการเติมน้ำมันจะเป็นลูกค้าของบริษัทผู้ค้าน้ำมันเหล่านี้
สำหรับผลิตภัณฑ์น้ำมันอากาศยานที่บริษัทนำมาเติมให้แก่เครื่องบินมี 2 ประเภท คือ

1.  น้ำมันอากาศยานสำหรับเครื่องบินไอพ่น (JET A-1) เป็นน้ำมันเชื้อเพลิงประเภทคีโรซีน
    (Kerosene Type) ใช้กับเครื่องยนต์ระบบกังหัน (Gas Turbine Engines)
    หรือที่ทั่วไปนิยมเรียกว่า เครื่องยนต์ไอพ่น (Jet Engines) มีองค์ประกอบคล้ายกับน้ำมันก๊าด
    แต่มีความสะอาด บริสุทธิ์ และคุณสมบัติอื่นๆ สูงกว่า ไม่มีสี (ใสเหมือนน้ำ)
    และมีคุณสมบัติในการระเหยตัวต่ำ (ระเหยช้า)
    ซึ่งเป็นคุณสมบัติที่สำคัญของเชื้อเพลิงสำหรับเครื่องบินไอพ่น
    นิยมใช้เป็นเชื้อเพลิงแก่เครื่องบินพาณิชย์โดยทั่วไป ซึ่งต้องใช้เชื้อเพลิงคุณภาพสูง
    ปราศจากสิ่งเจือปน ใสสะอาดและบริสุทธิ์
    ปัจจุบันสัดส่วนการให้บริการเติมน้ำมันของบริษัทเป็นน้ำมันอากาศยานสำหรับเครื่องบินไอพ่นเกือบทั้งหมด

2. น้ำมันอากาศยานสำหรับเครื่องบินลูกสูบ (AVGAS) ปัจจุบัน
บริษัทให้บริการเติมน้ำมันประเภทนี้ในปริมาณที่น้อยมาก
โดยให้บริการเฉพาะที่ท่าอากาศยานดอนเมืองเท่านั้น

ทั้งนี้ บริษัทผู้ค้าน้ำมันผู้ว่าจ้างจะเป็นผู้จัดเตรียมน้ำมันอากาศยานสำหรับเครื่องบินไอพ่น (Jet A-1)
โดยขนส่งมาทางท่อขนส่งน้ำมันจากคลังน้ำมันของบริษัทผู้ค้าน้ำมันเองมาสู่ถังเก็บน้ำมัน (Depot)
ของบริษัท และบริษัทจะส่งน้ำมันผ่านระบบส่งน้ำมันอากาศยานผ่านท่อ (Hydrant)
ไปยังท่าอากาศยานดอนเมือง และท่าอากาศยานสุวรรณภูมิ
ซึ่งบริษัทจะมีหัวจ่ายน้ำมันอยู่ในบริเวณหลุมจอดเครื่องบินของท่าอากาศยานดอนเมือง
และท่าอากาศยานสุวรรณภูมิ และรถเติมน้ำมันจะสูบน้ำมันอากาศยานขึ้นมาเพื่อเติมน้ำมันให้เครื่องบิน
(Into-plane) ส่วนน้ำมันอากาศยานสำหรับเครื่องบินลูกสูบ (AVGAS)
จะมีรถบรรทุกน้ำมันขนส่งมาจากคลังน้ำมันของ บมจ.ปตท.

ดังนั้น จะเห็นได้ว่าบริษัทสามารถแยกลักษณะระบบงาน ออกเป็น 3 ส่วน ดังนี้

1 ด้านคลังน้ำมัน (Depot)

2 ด้านการส่งน้ำมันผ่านท่อ (Hydrant)

3 ด้านการเติมน้ำมัน (Into-plane)

ภาพแสดงระบบการให้บริการเติมน้ำมันอากาศยานที่ท่าอากาศยานดอนเมือง

[]

ภาพแสดงระบบการให้บริการเติมน้ำมันอากาศยานที่ท่าอากาศยานสุวรรณภูมิ

1 ด้านคลังน้ำมัน

ท่าอากาศยานดอนเมือง

บริษัทรับน้ำมันอากาศยานซึ่งส่งผ่านมาทางท่อจากคลังน้ำมันของบริษัทผู้ค้าน้ำมันต่างๆ
มาเก็บไว้ที่คลังน้ำมันของบริษัท โดยส่งผ่านท่อขนส่งน้ำมันสองท่อ ท่อหนึ่งเป็นของบริษัท
ท่อส่งปิโตรเลียมไทย จำกัด และอีกท่อหนึ่งเป็นของบริษัท ขนส่งน้ำมันทางท่อ จำกัด
เพื่อให้พร้อมที่จะสูบถ่ายผ่านระบบส่งน้ำมันอากาศยานผ่านท่อฯ
ของบริษัทลอดใต้ถนนวิภาวดีรังสิตเข้าไปกระจายทั่วลานจอดเครื่องบินในท่าอากาศยานดอนเมือง
ซึ่งสามารถอธิบายได้โดยภาพแสดงระบบการให้บริการเติมน้ำมันอากาศยานที่ท่าอากาศยานดอนเมือง
สำหรับการดำเนินงานด้านคลังน้ำมันมีการขนส่งและรับน้ำมันโดยการขนส่งน้ำมันทางท่อเท่านั้น
เนื่องจากเป็นวิธีการขนส่งน้ำมันที่สะดวก
สามารถลำเลียงน้ำมันได้อย่างต่อเนื่องในปริมาณมากด้วยความปลอดภัย
เหมาะสมกับคุณสมบัติของน้ำมันอากาศยานซึ่งเป็นของเหลว ไวไฟ และระเหยได้ง่าย
อีกทั้งยังช่วยลดปัญหาการจราจรที่ติดขัดในกรุงเทพฯ และปริมณฑล
โดยเฉพาะในบริเวณย่านดอนเมือง ถนนวิภาวดีรังสิต
ซึ่งเป็นถนนสายหลักใช้สัญจรระหว่างภาคเหนือและภาคตะวันออกเฉียงเหนือกับกรุงเทพมหานคร
โดยรายละเอียดขั้นตอนในการส่งน้ำมันทางท่อของแต่ละบริษัทมีดังนี้

1.  บริษัท ท่อส่งปิโตรเลียมไทย จำกัด (Thai Petroleum Pipeline Company Limited
    หรือ “THAPPLINE”)

น้ำมันเชื้อเพลิงประเภทต่าง ๆ จะถูกส่งผ่านมาทางท่อ Multi-product pipeline ขนาดเส้น
ผ่าศูนย์กลาง 24 นิ้ว จากโรงกลั่นน้ำมันไทยออยล์ และโรงกลั่นน้ำมันเอสโซ่ ที่อำเภอศรีราชา
จังหวัดชลบุรี และโรงกลั่นน้ำมันเอ อาร์ ซี ที่อำเภอมาบตาพุต จังหวัดระยอง
มาเก็บไว้ที่คลังเก็บรักษาน้ำมันของบริษัท ท่อส่งปิโตรเลียมไทย จำกัดที่ลำลูกกา โดย ณ จุดนี้
จะมีเส้นทางของท่อแยกไปยังคลังน้ำมันที่สระบุรี และคลังน้ำมันของบริษัทที่ดอนเมือง

สำหรับน้ำมันอากาศยานจะถูกแยกส่งมาเก็บในถังน้ำมันเฉพาะประเภท ณ ขั้นตอนนี้ น้ำมัน
อากาศยานจะถูกตรวจสอบคุณสมบัติและคุณภาพอีกครั้ง และออกใบรับรองคุณภาพน้ำมัน จากนั้นน้ำมัน
อากาศยานจะถูกส่งผ่านทางท่อส่งขนาดเส้นผ่าศูนย์กลาง 10 นิ้ว
ผ่านเครื่องกรองแยกน้ำมาสู่คลังเก็บรักษาน้ำมันของบริษัทที่ดอนเมือง
และพักเก็บไว้ในถังเก็บรักษาน้ำมันของบริษัท

2.  บริษัท ขนส่งน้ำมันทางท่อ จำกัด

จะทำการขนส่งน้ำมันจากโรงกลั่นน้ำมันบางจาก คลังน้ำมันเชลล์ คลังน้ำมันเชฟรอนที่ช่องนนทรี
ผ่านท่อขนส่งขนาดเส้นผ่าศูนย์กลาง 14 นิ้ว ซึ่งสร้างขนานกับทางรถไฟ
โดยน้ำมันอากาศยานจะถูกแยกมาเก็บพักที่คลังน้ำมันของบริษัทที่ดอนเมือง
โดยน้ำมันจะผ่านเข้าสู่อุปกรณ์และระบบรับซึ่ง FPT เป็นผู้ใช้บริการของบริษัท
ขั้นตอนนี้น้ำมันที่รับไว้ในถังจะถูกตรวจสอบคุณสมบัติและคุณภาพ
และออกใบรับรองคุณภาพน้ำมันก่อนที่จะถูกสูบถ่ายผ่านเครื่องกรองแยกน้ำเข้าสู่ถังเก็บรักษาน้ำมันของบริษัทเพื่อรอจ่ายเข้าระบบ
Hydrant ต่อไป

ท่าอากาศยานสุวรรณภูมิ

บริษัทรับน้ำมันอากาศยาน (JET A-1) จากบริษัทผู้ค้าน้ำมันต่างๆ
มาเก็บรักษาไว้ที่คลังน้ำมันสุวรรณภูมิ อำเภอบางเสาธง จังหวัดสมุทรปราการ
โดยส่งน้ำมันอากาศยานมาจาก 2 แหล่ง ได้แก่ บริษัท ท่อส่งปิโตรเลียมไทย จำกัด (THAPPLINE)
และ บริษัท เจพี-วัน แอสเซ็ท จำกัด (JP-One) ซึ่งเป็นของบริษัทผู้ค้าน้ำมันต่างๆ
ที่ใช้บริการการขนส่งน้ำมันอากาศยาน ผ่านทางเส้นท่อ จากบริษัททั้ง 2 ดังกล่าว
โดยมีถังน้ำมันสำหรับจัดเก็บน้ำมันอากาศยาน จำนวน 4 ถัง ซึ่งมีปริมาณน้ำมันถังละ 15 ล้านลิตร
รวมเป็นปริมาณทั้งสิ้น 60 ล้านลิตร มีปริมาณน้ำมันสำรอง โดยเฉลี่ยจ่ายประมาณ 3.5 วัน
เพื่อให้พร้อมที่จะสูบถ่ายน้ำมันอากาศยานผ่านระบบส่งน้ำมันทางท่อแรงดันสูงของบริษัท
ลอดผ่านทางวิ่งขึ้น-ลง (Run Way) ฝั่งตะวันออก
เข้าสู่ลานจอดและกระจายทั่วลานจอดเครื่องบินในท่าอากาศยานสุวรรณภูมิ
ทางฝั่งคลังน้ำมันได้จัดเตรียมอุปกรณ์ในการสูบถ่ายน้ำมันอากาศยานด้วย Hydrant Pump 11 ตัว
ในอัตราการสูบถ่ายสูงสุด 5,000 ลูกบาตรเมตรต่อชั่วโมง
สำหรับการดำเนินงานด้านคลังน้ำมันมีการขนส่งและรับน้ำมันโดยการขนส่งน้ำมันทางท่อ
เป็นวิธีการขนส่งน้ำมันวิธีเดียวกับที่ท่าอากาศยานดอนเมือง ที่บริษัทใช้อยู่
เนื่องจากเป็นวิธีการขนส่งน้ำมันที่สะดวก
สามารถลำเลียงน้ำมันได้อย่างต่อเนื่องในปริมาณมากด้วยความปลอดภัย
เหมาะสมกับคุณสมบัติของน้ำมันอากาศยานซึ่งเป็นของเหลว ไวไฟ
อีกทั้งยังเป็นระบบที่มีความปลอดภัยในการขนส่งสูง และเป็นที่ยอมรับในระดับสากล
โดยรายละเอียดขั้นตอนในการส่งน้ำมันทางท่อของแต่ละบริษัทมีดังนี้

1.  บริษัท ท่อส่งปิโตรเลียมไทย จำกัด (Thai Petroleum Pipeline Company Limited
    หรือ“THAPPLINE”)

น้ำมันเชื้อเพลิงประเภทต่าง ๆ จะถูกส่งผ่านมาทางท่อ Multi-product pipeline
ขนาดเส้นผ่าศูนย์กลาง 24 นิ้ว จากโรงกลั่นน้ำมันไทยออยล์และโรงกลั่นน้ำมันเอสโซ่
ที่อำเภอศรีราชา จังหวัดชลบุรี และโรงกลั่นน้ำมัน เอ อาร์ ซี ที่อำเภอมาบตาพุต จังหวัดระยอง
มาเก็บรักษาไว้ที่คลังน้ำมันของบริษัท ท่อส่งปิโตรเลียมไทย จำกัดที่อำเภอลำลูกกา จังหวัดปทุมธานี
สำหรับน้ำมันอากาศยานจะถูกแยกส่งมาเก็บในถังน้ำมันเฉพาะประเภท ณ ขั้นตอนนี้
น้ำมันอากาศยานจะถูกตรวจสอบคุณสมบัติและคุณภาพอีกครั้ง และออกใบรับรองคุณภาพน้ำมัน
จากนั้นน้ำมันอากาศยานจะถูกส่งผ่านทางท่อส่งขนาดเส้นผ่าศูนย์กลาง 18 นิ้ว ความยาวประมาณ 38
กิโลเมตร ด้วยอัตราการส่งน้ำมันระหว่าง 600 – 950 ลูกบาตรเมตรต่อชั่วโมง
เข้าสู่คลังน้ำมันสุวรรณภูมิ

2.  บริษัท เจพี-วัน แอสเซ็ท จำกัด (JP-One Asset Co.Ltd หรือ JP-One)

จะทำการขนส่งน้ำมันจากโรงกลั่นน้ำมันบางจาก คลังน้ำมันเชลล์ คลังน้ำมันเชฟรอนที่ช่องนนทรี
ผ่านท่อขนส่งขนาดเส้นผ่าศูนย์กลาง 14 นิ้ว จากมักกะสันมาที่คลังน้ำมันสุวรรณภูมิ ด้วยขนาดท่อ 14
นิ้ว ความยาวประมาณ 30 กิโลเมตร ด้วยอัตราการส่งน้ำมัน ประมาณ 600
ลูกบาศก์เมตรต่อชั่วโมง มาเก็บรักษาไว้ที่คลังน้ำมันสุวรรณภูมิ
โดยน้ำมันจะถูกตรวจสอบคุณสมบัติและคุณภาพ
และออกใบรับรองคุณภาพน้ำมันก่อนที่จะถูกสูบถ่ายผ่านเครื่องกรองแยกน้ำเข้าสู่ถังเก็บน้ำมันของบริษัทต่อไป

ตารางแสดงความสามารถในการรับน้ำมันของคลังน้ำมันของบริษัท

ณ 31 ธันวาคม 2555

+--------------+---------+--------+--------+-------+-------+--------+
| รายการ       | จำนวน   | ควา    |        | คว    |       | คว     |
|              |         | มจุเต็มที่ |        | ามจุโด |       | ามจุจริง |
|              | (ถัง)    |        |        | ยเฉลี่ย |       | คิดเป็น  |
|              |         | (ลูกบาศ |        |       |       |        |
|              |         | ก์เมตร) |        | (ล    |       | ร้อยละ  |
|              |         |        |        | ูกบาศก |       |        |
|              |         |        |        | ์เมตร) |       |        |
+--------------+---------+--------+--------+-------+-------+--------+
|              |         | ต่อถัง   | รวม    | ต่อถัง  | รวม   |        |
+--------------+---------+--------+--------+-------+-------+--------+
| ท่าอาก        |         |        |        |       |       |        |
| าศยานดอนเมือง |         |        |        |       |       |        |
+--------------+---------+--------+--------+-------+-------+--------+
|   ถังน้ำมัน     | 3       | 7,150  | 21,450 | 6,400 | 1     | 89.51  |
|              |         |        |        |       | 9,200 |        |
+--------------+---------+--------+--------+-------+-------+--------+
| ท่าอาก        |         |        |        |       |       |        |
| าศยานสุวรรณภูมิ |         |        |        |       |       |        |
+--------------+---------+--------+--------+-------+-------+--------+
|   ถังน้ำมัน *   | 4       | 16,678 | 50,034 | 1     | 6     | 89.94  |
|              |         |        |        | 5,000 | 0,000 |        |
+--------------+---------+--------+--------+-------+-------+--------+

หมายเหตุ * ณ คลังน้ำมันสุวรรณภูมิ มีถังเก็บน้ำมันจำนวนรวมทั้งสิ้น 7 ใบ และมีความจุรวมทั้งสิ้น
90 ล้านลิตร โดยได้ให้ บริษัท เจพี-วัน แอสเซ็ท จำกัด
ซึ่งเป็นบริษัทย่อยของบริษัทเช่าถังเก็บน้ำมันจำนวน 3 ถัง

นโยบายการเก็บสำรองน้ำมัน

บริษัทมีการกำหนดปริมาณสำรองน้ำมันต่ำสุดและปริมาณน้ำมันสำรองสูงสุดไว้ ดังนี้

ท่าอากาศยานดอนเมือง

1) น้ำมันสำรองต่ำสุด: เท่ากับ ยอดขายเฉลี่ย 2 วันของผู้ค้าน้ำมันแต่ละรายรวมกับ Dead Stock

2) น้ำมันสำรองสูงสุด: เท่ากับ ยอดขายเฉลี่ย 10 วันของผู้ค้าน้ำมันแต่ละรายรวมกับ Dead
Stock

ทั้งนี้ ปริมาณน้ำมันสำรองโดยเฉลี่ยของบริษัทจะอยู่ที่ประมาณ 7 วัน

ท่าอากาศยานสุวรรณภูมิ

1) น้ำมันสำรองต่ำสุด: เท่ากับ ยอดขายเฉลี่ย 1 วันของผู้ค้าน้ำมันแต่ละรายรวมกับ Dead Stock

2) น้ำมันสำรองสูงสุด: เท่ากับ ยอดขายเฉลี่ย 3.5 วันของผู้ค้าน้ำมันแต่ละรายรวมกัน

ทั้งนี้ ปริมาณน้ำมันสำรองโดยเฉลี่ยของบริษัทจะอยู่ที่ประมาณ 3 วัน

การเก็บรักษาและการสูบถ่ายน้ำมัน

ท่าอากาศยานดอนเมืองและท่าอากาศยานสุวรรณภูมิ

บริษัทจัดเก็บน้ำมันอากาศยานในถังเก็บรักษาน้ำมันจำนวน 3 ถัง มีความจุรวมทั้งสิ้นประมาณ 21
ล้านลิตร สำหรับท่าอากาศยานดอนเมือง และจำนวน 4 ถัง มีความจุรวม 60
ล้านลิตรสำหรับท่าอากาศยานสุวรรณภูมิ โดยบริษัทจัดเก็บน้ำมันอากาศยานในถัง
หลังคาของถังเป็นลักษณะกรวยคว่ำ (Cone Roof) ประกอบด้วยช่องระบายอากาศ
ถังเก็บรักษาน้ำมันทุกใบจะเคลือบด้วยสารผนึกประเภท epoxy ซึ่งภายในถังมีท่อดูดน้ำมัน
พร้อมลูกลอยเพื่อดูดจ่ายน้ำมันจากระดับผิวน้ำมันส่วนบน
สำหรับวาล์วเข้าออกของถังเป็นวาล์วที่เปิดและปิดโดยมอเตอร์
ซึ่งสามารถควบคุมการเปิดและปิดได้จากห้องควบคุม
โดยก่อนรับน้ำมันเข้าเก็บในถังจะมีอุปกรณ์กรองน้ำมันขั้นต้น
ซึ่งใช้กรองเศษผงก่อนที่น้ำมันจะถูกส่งผ่านไปยังอุปกรณ์กรองน้ำมันและแยกน้ำ
ซึ่งเป็นอุปกรณ์ที่ใช้กรองเศษผงพร้อมกับแยกน้ำออกจากน้ำมัน
เมื่อน้ำมันผ่านขั้นตอนของอุปกรณ์กรองน้ำมันและแยกน้ำแล้ว
น้ำมันจะสะอาดปราศจากน้ำแขวนลอยแทรกตัวในเนื้อน้ำมัน
และมีความพร้อมที่จะถูกจัดเก็บในถังเชื้อเพลิง หลังจากนั้น
น้ำมันจะถูกปล่อยให้พักตัวในถังเก็บอย่างน้อย 2 ชั่วโมงก่อนถูกจ่ายออกไป

สำหรับลักษณะการจัดเก็บน้ำมันอากาศยานในคลังน้ำมัน
บริษัทจะเก็บน้ำมันอากาศยานของผู้ค้าน้ำมันทุกรายรวมกันไว้ด้วยกัน
เนื่องจากคุณสมบัติของเนื้อน้ำมันอากาศยานไม่มีความแตกต่างกัน อย่างไรก็ตาม
ยอดคงเหลือของปริมาณน้ำมันของบริษัทผู้ค้าน้ำมันแต่ละรายจะถูกบันทึกไว้อย่างละเอียดและถูกต้องด้วยระบบมาตรวัด
และทำการเปรียบเทียบการวัดระดับน้ำมันในถังก่อนและหลังการสูบถ่ายน้ำมันทุกครั้ง
การสูบถ่ายน้ำมันจากถังเก็บจะถูกดำเนินการโดยปั๊มสูบจ่ายผ่านเครื่องกรองแยกน้ำ (Microfilter
Water Separator) เข้าสู่ระบบส่งน้ำมันอากาศยานผ่านท่อฯ

2 ด้านการส่งน้ำมันผ่านท่อ (Hydrant)

ท่าอากาศยานดอนเมือง

ระบบส่งน้ำมันอากาศยานผ่านท่อแบบ Hydrant ใต้ลานจอดเครื่องบิน ประกอบไปด้วย ท่อใต้ดิน
หัวจ่าย
และมีปั๊มทำหน้าที่สูบถ่ายน้ำมันเชื้อเพลิงจากถังเก็บเข้าสู่ท่อส่งน้ำมันอากาศยานใต้ลานจอดเครื่องบิน
และหัวจ่ายใช้ต่อเข้ากับรถจ่ายน้ำมันเพื่อนำส่งน้ำมันเข้าถังของเครื่องบินต่อไป
โดยขั้นตอนจะเริ่มต้นเมื่อน้ำมันอากาศยานเข้าสู่ระบบส่งน้ำมันอากาศยานผ่านท่อฯ ด้วยปั๊มสูบจ่าย
ซึ่งประกอบไปด้วยปั๊มขนาดใหญ่ (Hydrant Pump) จำนวน 4ตัว และปั๊มขนาดเล็ก (Jockey
Pump) จำนวน 1 ตัว สำหรับปั๊มขนาดใหญ่แต่ละตัวมีความสามารถในการสูบจ่ายตัวละ 270
ลูกบาศก์เมตรต่อชั่วโมง รวมความสามารถในการสูบจ่ายของปั๊มขนาดใหญ่ คือ 1,080
ลูกบาศก์เมตรต่อชั่วโมง สำหรับปั๊มขนาดเล็กมีความสามารถในการสูบจ่ายน้ำมันในปริมาณ 70
ลูกบาศก์เมตรต่อชั่วโมง
โดยท่อส่งน้ำมันอากาศยานจะต้องรักษาระดับความดันภายในท่อตลอดเวลาอยู่ที่ระดับประมาณ 180
ปอนด์ต่อตารางนิ้ว

ท่าอากาศยานสุวรรณภูมิ

ระบบส่งน้ำมันอากาศยานผ่านท่อแบบ Hydrant ที่ท่าอากาศยานสุวรรณภูมิดำเนินการโดยบริษัท
ไทยเชื้อเพลิงการบิน จำกัด ซึ่งเป็นบริษัทย่อยของบริษัท โดยบริษัท ไทยเชื้อเพลิงการบิน จำกัด
ได้รับสัมปทานจาก บริษัท ท่าอากาศยานไทย จำกัด (มหาชน)
ให้ดำเนินการวางท่อส่งน้ำมันใต้ดินเชื่อมต่อจากคลังน้ำมันอากาศยานของบริษัทลอดใต้คลองหนองงูเห่าเข้าสู่ท่าอากาศยานสุวรรณภูมิและกระจายไปทั่วหลุมจอดเครื่องบินจำนวนทั้งสิ้น
119 หลุมจอด พร้อมระบบควบคุม ระบบแจ้งเหตุฉุกเฉิน และระบบตรวจสอบการรั่วไหล
เพื่อให้การบริการเป็นไปอย่างปลอดภัย และมีประสิทธิภาพสูงสุด

สำหรับปั๊มสูบจ่ายซึ่งตั้งอยู่ที่คลังน้ำมันสุวรรณภูมิเป็นการลงทุนของบริษัท ประกอบไปด้วยปั๊มขนาดใหญ่
(Hydrant Pump) จำนวน 11 ตัว สามารถสูบจ่ายน้ำมันได้ 5,000 ลูกบาศก์เมตรต่อชั่วโมง
โดยใช้เทคโนโลยี Inverter
เพื่อให้เหมาะสมกับความต้องการน้ำมันอากาศยานของท่าอากาศยานสุวรรณภูมิและเป็นการช่วยประหยัดพลังงานอีกทางหนึ่ง

3 ด้านการเติมน้ำมัน

ขั้นตอนในการดำเนินงานเริ่มต้นจากบริษัทผู้ค้าน้ำมันต่างๆ
ติดต่อกับสำนักงานใหญ่หรือบริษัทแม่ของบริษัทสายการบินต่างๆ
เพื่อตกลงในเรื่องสัญญาและเงื่อนไขในการเติมน้ำมันโดยจะคิดค่าน้ำมันพร้อมกับค่าบริการ
ซึ่งสาขาของบริษัทสายการบินดังกล่าวในประเทศไทยจะได้รับแจ้งให้ทราบถึงเงื่อนไขต่างๆ
ในการมาใช้บริการเติม
น้ำมันกับบริษัท พร้อมกันนั้นบริษัทผู้ค้าน้ำมันจะแจ้งรายละเอียดในสัญญาการให้บริการให้แก่บริษัททราบ
ในการเติมน้ำมันแต่ละเที่ยวบิน สายการบินจะไม่จำเป็นต้องชำระเงินสดให้แก่บริษัท
แต่บริษัทจะออกเอกสารใบรับการส่งน้ำมันให้แก่สายการบินให้ลงนามไว้เป็นหลักฐานการเติมน้ำมันของแต่ละเที่ยวบิน
ซึ่งยอดปริมาณน้ำมันที่เติมจะถูกบันทึกรวบรวมและส่งรายงานยอดทั้งหมดพร้อมเอกสารใบรับการส่งน้ำมันให้กับบริษัทผู้ค้าน้ำมันรับทราบทุกวัน
โดยบริษัทผู้ค้าน้ำมันแต่ละรายจะเป็นผู้ชำระค่าบริการเติมน้ำมันให้แก่บริษัท
โดยคำนวณค่าบริการรวมจากยอดปริมาณการเติมทั้งหมดในเดือนนั้น
สำหรับการเรียกชำระค่าน้ำมันจากบริษัทสายการบิน บริษัทผู้ค้าน้ำมันจะเป็นผู้เรียกเก็บเองโดยตรง

  การให้บริการเติมน้ำมันของบริษัทแก่เครื่องบินจะแยกได้ตามลักษณะของผลิตภัณฑ์ ได้ดังนี้

1.  การบริการเติมน้ำมันอากาศยานสำหรับเครื่องยนต์ไอพ่น (JET A-1)

2.  การเติมน้ำมันอากาศยานสำหรับเครื่องยนต์ลูกสูบ (AVGAS)

ทั้งนี้ การเติมน้ำมันเชื้อเพลิงสำหรับเครื่องยนต์ลูกสูบมีเป็นจำนวนน้อยมาก
และมีแนวโน้มลดลงเมื่อเทียบกับการบริการเติมน้ำมันอากาศยานสำหรับเครื่องยนต์ไอพ่น
เนื่องจากมีเครื่องบินประเภทเครื่องยนต์ไอพ่นซึ่งเป็นเครื่องรุ่นใหม่ซึ่งมีประสิทธิภาพสูง
เข้ามาแทนที่เครื่องบินประเภทเครื่องยนต์ลูกสูบ
ถึงแม้ว่าการเติมน้ำมันอากาศยานสำหรับเครื่องยนต์ลูกสูบจะลดลง แต่อย่างไรก็ตาม
การบริการเติมน้ำมันอากาศยานสำหรับเครื่องยนต์ไอพ่นจะเพิ่มขึ้นทดแทน
โดยสามารถดูได้จากตาราง ดังนี้

โครงสร้างรายได้ค่าบริการ แยกตามประเภทของน้ำมัน

ตั้งแต่ปี 2553 ถึง ปี 2555

  (หน่วย : ล้านบาท)

  ----------------------- ---------- -------- ---------- -------- ---------- --------
  ประเภทของรายได้          ปี 2553              ปี 2554              ปี 2555     

                          จำนวนเงิน   ร้อยละ    จำนวนเงิน   ร้อยละ    จำนวนเงิน   ร้อยละ

  รายได้ค่าบริการ                                                               

  - Jet A-1               2,172.00   99.99    2,337.81   99.99    2,348.32   99.98

  - AVGAS                 0.23       0.01     0.21       0.01     0.46       0.02

  รวมรายได้ค่าบริการ         2,172.23   100.00   2,338.02   100.00   2,349.18   100.00

  อัตราการเปลี่ยนแปลง (%)    +8.78               +7.63               +0.48      
  ----------------------- ---------- -------- ---------- -------- ---------- --------

การเติมน้ำมันอากาศยาน ประกอบด้วย 2 วิธี ดังนี้

1.  การเติมน้ำมันด้วยระบบท่อจ่ายน้ำมัน (Hydrant Pipeline)
    โดยใช้รถเติมน้ำมันชนิดไม่มีถังบรรทุกน้ำมัน (Dispenser)
    โดยระบบนี้น้ำมันจะถูกส่งจากคลังน้ำมันด้วยปั๊มจ่ายน้ำมันไปยังท่อใต้ดินขนาด 20 นิ้ว จำนวน 2
    ท่อจากคลังน้ำมันของบริษัทลอดใต้ถนนวิภาวดีรังสิตเข้าสู่ท่อส่งน้ำมันอากาศยาน
    ซึ่งจะแตกแขนงไปตามหลุมจอดจำนวน 74
    หลุมจอดในบริเวณท่าเทียบเครื่องบินของท่าอากาศยานดอนเมือง
    สำหรับท่าอากาศยานสุวรรณภูมิ
    น้ำมันจะถูกส่งจากคลังน้ำมันด้วยปั๊มจ่ายน้ำมันไปยังท่อใต้ดินขนาด 24 นิ้ว
    จากคลังน้ำมันของบริษัทลอดใต้คลองหนองงูเห่าเข้าสู่ท่อส่งน้ำมันอากาศยาน
    ซึ่งจะแตกแขนงไปตามหลุมจอดจำนวน 119
    หลุมจอดในบริเวณท่าเทียบเครื่องบินของท่าอากาศยานสุวรรณภูมิ
    เจ้าหน้าที่ควบคุมรถเติมน้ำมันชนิดไม่มีถังบรรทุกน้ำมันจะต่อสายส่งน้ำมันจากหัวจ่ายน้ำมัน
    (Hydrant Valve) ผ่านอุปกรณ์ควบคุมต่างๆ
    บนรถเติมน้ำมันชนิดไม่มีถังบรรทุกน้ำมันไปยังถังน้ำมันบริเวณใต้ปีกเครื่องบินทั้ง 2 ข้าง
    การเติมน้ำมันอากาศยานด้วยวิธีนี้สามารถใช้รถเติมน้ำมันชนิดไม่มีถังบรรทุกน้ำมันปฏิบัติการพร้อมกัน
    2
    คันกับเครื่องบินที่เข้ามาจอดรับบริการในบริเวณหลุมจอดเครื่องบินที่มีระบบส่งน้ำมันอากาศยานผ่านท่อฯ
    ใต้ลานจอด

2. การเติมน้ำมันโดยรถบรรทุกน้ำมัน (Refuellers) ซึ่งรถเติมน้ำมันเป็นรถให้บริการขนาดใหญ่
ที่มีถังและปั๊มจ่ายน้ำมันบนตัวรถ
รถประเภทนี้จะใช้ในพื้นที่ที่ไม่มีระบบท่อส่งน้ำมันใต้บริเวณหลุมลานจอดเครื่องบิน
โดยทั่วไปจะมีความจุของถังน้ำมัน 60,000 ลิตร และมีความสามารถในการเติมน้ำมัน ประมาณ
3,200 ลิตรต่อนาที มีอุปกรณ์กรองน้ำมัน
และควบคุมแรงดันที่หัวต่อเข้าถังของเครื่องบินไม่ให้เกินที่กำหนดไว้
และจะติดตั้งปั๊มและอุปกรณ์ควบคุมการเติม จะรับน้ำมันจากสถานีบริการน้ำมันอากาศยาน
(Substation) ของบริษัท ในบริเวณ
ท่าอากาศยานฯ เก็บไว้ในถังน้ำมันบนรถ และบรรทุกน้ำมันไปเติมให้กับเครื่องบิน
โดยจะต่อสายส่งน้ำมัน (Delivery Hoses) กับถังน้ำมันบริเวณใต้ปีกของเครื่องบิน

ตารางแสดงจำนวนรถเติมน้ำมันที่ใช้ปฏิบัติงาน

ณ 31 ธันวาคม 2555

+--------------------------------------------+----------+-------------+
| ประเภท                                     | จำนวน    | ขนาด        |
|                                            |          |             |
|                                            | (คัน)     | บรรทุกรวม    |
|                                            |          |             |
|                                            |          | (ลิตร)       |
+--------------------------------------------+----------+-------------+
| 1. รถเติมน้ำมันชนิดไม่มีถังบรรทุกน้ำมัน (Dispenser)  | 5        | 390,000     |
|                                            |          |             |
| ณ ท่าอากาศยานดอนเมือง                        | 37       | 120,000     |
|                                            |          |             |
| ณ ท่าอากาศยานสุวรรณภูมิ                        | 9        | 40,000      |
|                                            |          |             |
| 2. รถบรรทุกน้ำมัน (Refuellers) สำหรับ          | 2        | 8,000       |
|                                            |          |             |
| - น้ำมันอากาศยานสำหรับเครื่องบินไอพ่น (JET A-1)   | 4        | 6,500       |
|                                            |          |             |
| ณ ท่าอากาศยานดอนเมือง                        | 1        |             |
|                                            |          |             |
| ณ ท่าอากาศยานสุวรรณภูมิ                        | 2        |             |
|                                            |          |             |
| ณ ท่าอากาศยานสมุย                            |          |             |
|                                            |          |             |
| ณ ท่าอากาศยานสุโขทัย                          |          |             |
|                                            |          |             |
| - น้ำมันอากาศยานสำหรับเครื่องบินลูกสูบ (AVGAS)     |          |             |
+--------------------------------------------+----------+-------------+

ปริมาณการเติมน้ำมันของบริษัทในช่วงปี 2553 ถึงปี 2555 แสดงอยู่ในตาราง ดังต่อไปนี้

ตารางแสดงปริมาณการเติมน้ำมันของบริษัทให้สายการบิน 5 อันดับแรก ในปี 2553 - 2555

+---------+------------------------+-----------------+----------------+
| ลำดับ    |   สายการบิน             | ปริมาณน้ำมัน       | ร้อยละ          |
|         |                        |                 |                |
|         |                        | (ลิตร)           |                |
+---------+------------------------+-----------------+----------------+
| ปี 2553  |                        |                 |                |
+---------+------------------------+-----------------+----------------+
| 1       |   Thai Airways         | 1,770,949,001   | 47.52          |
|         |   International        |                 |                |
+---------+------------------------+-----------------+----------------+
| 2       |   Thai Air Asia        | 150,580,650     | 4.04           |
+---------+------------------------+-----------------+----------------+
| 3       |   Emirates             | 142,198,137     | 3.82           |
+---------+------------------------+-----------------+----------------+
| 4       |   EVA Air              | 111,208,529     | 2.98           |
+---------+------------------------+-----------------+----------------+
| 5       |   China Airlines       | 100,898,268     | 2.71           |
+---------+------------------------+-----------------+----------------+
| ลำดับ    |   สายการบิน             | ปริมาณน้ำมัน       | ร้อยละ          |
|         |                        |                 |                |
|         |                        | (ลิตร)           |                |
+---------+------------------------+-----------------+----------------+
| ปี 2554  |                        |                 |                |
+---------+------------------------+-----------------+----------------+
| 1       |   Thai Airways         | 1,808,665,231   | 47.12          |
|         |   International        |                 |                |
+---------+------------------------+-----------------+----------------+
| 2       |   Thai AirAsia         | 169,458,924     | 4.41           |
+---------+------------------------+-----------------+----------------+
| 3       |   Emirates             | 149,852,768     | 3.90           |
+---------+------------------------+-----------------+----------------+
| 4       |   Eva Air              | 107,204,038     | 2.79           |
+---------+------------------------+-----------------+----------------+
| 5       |   Qantas Airways       | 100,514,131     | 2.62           |
+---------+------------------------+-----------------+----------------+
| ปี 2555  |                        |                 |                |
+---------+------------------------+-----------------+----------------+
| 1       |   Thai Airways         | 1,763,008,233   | 46.73          |
|         |   International        |                 |                |
+---------+------------------------+-----------------+----------------+
| 2       |   Emirates             | 157,389,297     | 4.17           |
+---------+------------------------+-----------------+----------------+
| 3       |   Thai Air Asia        | 149,318,859     | 3.96           |
+---------+------------------------+-----------------+----------------+
| 4       |   China Airlines       | 103,771,021     | 2.75           |
+---------+------------------------+-----------------+----------------+
| 5       |   Eva Air              | 102,342,780     | 2.71           |
+---------+------------------------+-----------------+----------------+

ที่มา: บริษัท บริการเชื้อเพลิงการบินกรุงเทพ จำกัด (มหาชน)

นอกจากลักษณะระบบงานหลักของบริษัท ซึ่งได้แก่ ด้านคลังน้ำมัน ด้านการส่งน้ำมันผ่านท่อ
และด้านการเติมน้ำมันดังที่กล่าวมาแล้ว บริษัทยังมีระบบการควบคุมคุณภาพ ระบบความปลอดภัย
รวมทั้งการประกันภัยอันเป็นภารกิจที่สำคัญ ซึ่งจะเป็นตัวสนับสนุนระบบงานหลัก ดังนี้

การควบคุมคุณภาพ 

บริษัทได้ตระหนักถึงความสำคัญของการควบคุมคุณภาพน้ำมันเชื้อเพลิงที่ใช้กับอากาศยานเป็นอย่างยิ่งด้วยการควบคุมคุณภาพของการบริการ
โดยมีศูนย์ควบคุมระบบการปฏิบัติงานด้วยคอมพิวเตอร์ออนไลน์อันทันสมัยทุกขั้นตอนอยู่ 2 แห่ง ได้แก่
ห้องควบคุมฝั่งคลังน้ำมัน (The Control Room at Main Depot) และสถานีย่อยฝั่งลานจอด
(Into-plane Substation) ซึ่งทำหน้าที่ควบคุมทั้งระบบจัดเก็บรักษา วิเคราะห์
ควบคุมคุณภาพน้ำมัน และบริการเติมน้ำมันเชื้อเพลิงแก่อากาศยาน
ซึ่งช่วยลดความเสี่ยงที่จะเกิดความเสียหายต่อทรัพย์สินของบริษัท และผู้มาใช้บริการ

อนึ่ง บริษัทยึดถือวิธีการปฏิบัติตามแนวทางของ Guideline for Aviation Fuel Quality
Control & Operating Procedures for Joint Into-Plane Fuelling Services
and Joint Airport Depots ซึ่งเป็นที่ยอมรับและใช้กันในท่าอากาศยานหลายแห่งทั่วโลก
มาตรฐานนี้ถูกจัดทำขึ้นโดยกลุ่มบริษัทน้ำมันรายใหญ่ของโลก และได้การรับรองจาก IATA
โดยมีข้อกำหนดและระเบียบการปฏิบัติเกี่ยวกับการเติมน้ำมันอากาศยานในเรื่อง
มาตรฐานของอุปกรณ์ การควบคุมคุณภาพ และกระบวนการที่ควรปฏิบัติในการเติมน้ำมัน

ในด้านการควบคุมคุณภาพน้ำมันอากาศยานนั้น
จะมีการตรวจสอบคุณสมบัติและคุณภาพของน้ำมันอากาศยานตลอดระยะการขนส่งจากคลังน้ำมันจนกระทั่งถึงขั้นเสร็จสิ้นการเติมน้ำมันให้แก่เครื่องบิน
กล่าวคือ น้ำมันอากาศยานจะได้รับการตรวจสอบคุณสมบัติและออกใบรับรอง ณ คลังน้ำมันของบริษัท
ท่อส่งน้ำมันปิโตรเลียมไทย จำกัด และบริษัท ขนส่งน้ำมันทางท่อ จำกัด
น้ำมันจะถูกกรองเพื่อแยกฝุ่นผงและสิ่งเจือปนต่าง ๆ รวมถึงการแยกน้ำที่อาจมีปะปนอยู่
ตลอดจนการตรวจวัดความหนาแน่นของน้ำมันก่อนเข้าเก็บรักษาในถังเก็บรักษาน้ำมันซึ่งน้ำมันที่ไม่ได้มาตรฐานจะถูกปฏิเสธการรับเข้าสู่ระบบรับน้ำมันของบริษัท
ซึ่งทุกวันก่อนสูบถ่ายจากถังเข้าสู่ระบบส่งน้ำมันอากาศยานผ่านระบบ Hydrant
มีการเก็บตัวอย่างน้ำมันอากาศยานเพื่อตรวจสอบหาน้ำซึ่งอาจปะปนกับเนื้อน้ำมัน
ซึ่งเกิดจากความชื้นของอากาศในถังและการเปลี่ยนแปลงอุณหภูมิ
โดยจะมีการตรวจสอบด้วยสายตาและวิธีการทางเคมี
จากนั้นจะต้องผ่านเครื่องกรองฝุ่นผงและเครื่องแยกน้ำอีกครั้งหนึ่ง นอกจากนี้
ก่อนและหลังที่รถเติมน้ำมันบริการเติมให้กับเครื่องบิน
เจ้าหน้าที่ควบคุมการเติมจะทำการตรวจหาน้ำหรือสิ่งเจือปนในน้ำมันด้วยสายตาและวิธีทางเคมีอีกครั้งเพื่อความมั่นใจ
เพื่อให้น้ำมันอากาศยานได้คุณภาพตามมาตรฐานสากลที่กำหนดไว้

สำหรับในด้านการให้บริการ บริษัทได้จัดให้มีการฝึกอบรมบุคลากรอย่างจริงจัง
ทั้งกับพนักงานปัจจุบันและพนักงานเข้าใหม่ ในด้านเทคนิควิชาการและภาคปฏิบัติ นอกจากนี้
บริษัทได้พัฒนาคู่มือการปฏิบัติงานจากคู่มือประกอบการใช้อุปกรณ์และเครื่องจักรต่างๆ
ร่วมกับเทคนิควิชาการของผู้ปฏิบัติงานและประสบการณ์
ทำให้การให้บริการเป็นไปอย่างมีประสิทธิภาพ นอกจากนี้
แผนงานการบำรุงรักษาได้ถูกจัดทำขึ้นโดยยึดหลักการซ่อมบำรุงเชิงป้องกัน (Preventive
Maintenance) แผนงานดังกล่าวถูกจัดทำขึ้นล่วงหน้าอย่างละเอียดครอบคลุมทุกขั้นตอน
ทั้งการตรวจเช็ครายวัน รายสัปดาห์ รายเดือน จนถึงทุก 3
ปียิ่งไปกว่านั้นกลุ่มบริษัทผู้ค้าน้ำมันยังได้ส่งผู้ตรวจสอบที่มีประสบการณ์และความชำนาญในด้านนี้
มาตรวจสอบประสิทธิภาพเครื่องจักรและบุคลากรในการปฏิบัติงาน ตลอดจนให้ความเห็น
และคำแนะนำแก่บริษัทอย่างน้อย 1 ครั้งต่อปี

ระบบความปลอดภัย

บริษัทมีการกำหนดนโยบายด้านอาชีวอนามัย ความปลอดภัย
และสิ่งแวดล้อมที่ชัดเจนเพื่อให้พนักงานยึดถือเป็นแนวทางปฏิบัติ
ระบบการบริหารงานด้วยคณะกรรมการได้ถูกนำมาใช้อย่างมีประสิทธิภาพ
โดยบริษัทได้จัดตั้งคณะกรรมการความปลอดภัย อาชีวอนามัยและสภาพแวดล้อมในการทำงาน
(Safety, Occupational Health and Environment Committee) ขึ้น
ซึ่งจะมีหน้าที่ควบคุมดูแลและตรวจสอบความปลอดภัย
ตลอดจนให้คำปรึกษาและแนะนำผู้ที่เกี่ยวข้องเพื่อกำหนดแนวทางแก้ไขและป้องกันมิให้เกิดอุบัติเหตุ
คณะกรรมการประกอบด้วยพนักงานจากทุกฝ่าย
โดยประธานคณะกรรมการมาจากระดับผู้บริหารของบริษัท
ซึ่งจะร่วมกันกำหนดแผนงานความปลอดภัยและติดตามความก้าวหน้า
โดยระบบความปลอดภัยสามารถแบ่งได้เป็น

คลังน้ำมันดอนเมือง

1. ระบบป้องกันอัคคีภัย ได้ถูกออกแบบอย่างสอดคล้องตามมาตรฐาน NFPA (National Fire
Protection Association) ซึ่งเป็นมาตรฐานที่ยอมรับกันทั่วโลก ประกอบด้วย

1.1 ระบบแจ้งเหตุเพลิงไหม้

มีการติดตั้งเครื่องตรวจจับควัน เครื่องตรวจจับความร้อน ปุ่มแจ้งเหตุเพลิงไหม้และสัญญาณเตือนภัย
ทั่วทั้งบริเวณภายในตัวอาคารและนอกอาคาร

1.2 ระบบผจญเพลิง

บริษัทมีการติดตั้งอุปกรณ์ต่าง ๆ ที่ใช้ในการผจญเพลิงอย่างครบครัน
ทั้งการดับเพลิงด้วยน้ำและด้วยโฟม โดยมีรายการอุปกรณ์ที่สำคัญดังนี้

-ถังเก็บน้ำ 1 ถังขนาดความจุรวม 2 ล้านลิตร

  - เครื่องสูบน้ำดับเพลิง

  - ขับเคลื่อนด้วยไฟฟ้าขนาด 645 ลบ.ม./ชม. 1 ชุด

- ขับเคลื่อนด้วยเครื่องยนต์ดีเซลขนาด 645 ลบ.ม./ชม. 1 ชุด

- ถังบรรจุโฟมดับเพลิงขนาด 10,000 ลิตร 2 ถัง

- ถังบรรจุโฟมดับเพลิงขนาด 200 ลิตร 10 ถัง

- ถังบรรจุโฟมดับเพลิงขนาด 30 ลิตร 15 ถัง

- หัวฉีดโฟมติดตั้งบริเวณรอบถังน้ำมัน 8 ชุด

- ระบบหล่อเย็นของถังน้ำมันด้วยท่อน้ำขนาด 3 นิ้ว ทุกถังน้ำมัน

- ระบบฉีดโฟมเข้าถังด้วยท่อโฟมขนาด 4 นิ้ว ทุกถังน้ำมัน

2. ระบบอุปกรณ์ฉุกเฉิน ประกอบด้วย

2.1 ระบบไฟฟ้าสำรอง

เพื่อให้การบริการน้ำมันไม่หยุดชะงักลง บริษัทได้ติดตั้งระบบไฟฟ้าสำรองขนาด 850 KVA
ขับเคลื่อนด้วยเครื่องยนต์ดีเซล ซึ่งระบบนี้จะทำงานอัตโนมัติภายใน 30 วินาที
ในกรณีที่การจ่ายไฟฟ้าจากการไฟฟ้านครหลวงขัดข้อง
กระแสไฟฟ้าจะถูกจ่ายให้กับเครื่องจักรและอุปกรณ์ที่สำคัญๆ เช่น ปั๊มจ่ายน้ำมัน
วาล์วควบคุมการจ่ายน้ำมันทุกตัวที่ถังน้ำมันและห้องควบคุม รวมทั้งอาคารที่ใช้ทำงานหลักของพนักงาน
เป็นต้น

2.2 ระบบหยุดปั๊มฉุกเฉิน

ในกรณีที่เกิดเหตุฉุกเฉิน เช่น น้ำมันอากาศยานรั่วไหลในขณะให้บริการเติมน้ำมันแก่เครื่องบิน
หรือเกิดไฟไหม้ เจ้าหน้าที่ในห้องควบคุม
และพนักงานผู้ปฏิบัติงานภายในสนามบินสามารถหยุดปั๊มจ่ายน้ำมันทั้งหมด
และวาล์วควบคุมการจ่ายน้ำมันทุกตัวได้ทันที โดยการกดสวิทซ์เพียงตัวเดียว ซึ่งเรียกว่า Depot
Emergency Shut-down Switch ที่ติดตั้งอยู่ในห้องควบคุม นอกจากนี้ บริษัทได้ติดตั้ง
สวิทซ์หยุดการจ่ายน้ำมัน หรือ Emergency Shut-down Switch (ESD) ไว้เป็นระยะ ๆ
ในบริเวณลานจอดเครื่องบินอีกด้วย ซึ่งสามารถหยุดการจ่ายน้ำมันทั้งหมดในบริเวณที่เกิดเหตุฉุกเฉิน

คลังน้ำมันสุวรรณภูมิ

1. ระบบป้องกันอัคคีภัย ได้ถูกออกแบบตามมาตรฐาน NFPA (National Fire Protection
Association) ซึ่งเป็นมาตรฐานที่ยอมรับกันทั่วโลก ประกอบด้วย

1.1 ระบบแจ้งเหตุเพลิงไหม้

มีการติดตั้งอุปกรณ์ตรวจจับควันอุปกรณ์ตรวจจับความร้อน อุปกรณ์ตรวจจับเปลวเพลิง
ปุ่มแจ้งเหตุเพลิงไหม้และสัญญาณเตือนภัย ทั่วทั้งบริเวณภายในตัวอาคารและนอกอาคาร

1.2 ระบบผจญเพลิง

บริษัทมีการติดตั้งอุปกรณ์ต่าง ๆ ที่ใช้ในการผจญเพลิงอย่างครบครัน
ทั้งการดับเพลิงด้วยน้ำและด้วยโฟม โดยมีรายการอุปกรณ์ที่สำคัญดังนี้

-ถังเก็บน้ำ 1 ถังขนาดความจุรวม 5 ล้านลิตร

- บ่อเก็บน้ำสำหรับการดับเพลิง 5 ล้านลิตร

  - ปั๊มน้ำดับเพลิง

  - ขับเคลื่อนด้วยไฟฟ้าขนาด 908 ลบ.ม./ชม. 1 ชุด

- ขับเคลื่อนด้วยเครื่องยนต์ดีเซลขนาด 908 ลบ.ม./ชม. 2 ชุด

- หัวฉีดน้ำดับเพลิงผ่านระบบท่อดับเพลิง 26 ชุด

- ถังบรรจุโฟมดับเพลิง ประเภท Fluroprotein ขนาด 3,375 ลิตร 2 ถัง

- ถังบรรจุโฟมดับเพลิง ประเภท Expandol ขนาด 5,677 ลิตร 1 ถัง

- ถังบรรจุโฟมดับเพลิงขนาด 200 ลิตร 26 ถัง

- หัวฉีดโฟมติดตั้งบริเวณรอบถังน้ำมัน 17 ชุด

- ระบบหล่อเย็นของถังน้ำมันด้วยท่อน้ำขนาด 3 นิ้ว ทุกถังน้ำมัน

- ระบบฉีดโฟมเข้าถังด้วยท่อโฟมขนาด 6 นิ้ว ทุกถังน้ำมัน

2. ระบบอุปกรณ์ฉุกเฉิน ประกอบด้วย

2.1 ระบบไฟฟ้าสำรอง

เพื่อให้การบริการน้ำมันไม่หยุดชะงักลง บริษัทได้ติดตั้งระบบไฟฟ้าสำรองขนาด 4,500 KVA
ขับเคลื่อนด้วยเครื่องยนต์ดีเซล ซึ่งระบบนี้จะทำงานอัตโนมัติภายใน 3 วินาที
ในกรณีที่การจ่ายไฟฟ้าจากการไฟฟ้าภูมิภาคขัดข้อง หลังจากนั้นภายใน 40 วินาที
กระแสไฟฟ้าจะถูกจ่ายให้กับเครื่องจักรและอุปกรณ์ที่สำคัญ ๆ เช่น ปั๊มจ่ายน้ำมัน
วาล์วควบคุมการจ่ายน้ำมันทุกตัวที่ถังน้ำมันและห้องควบคุม เป็นต้น

0.  2.2 ระบบหยุดการทำงานเครื่องปั๊มจ่ายน้ำมันและวาล์วจ่ายฉุกเฉิน (Emergency Shut
    Down ; ESD)

ในกรณีที่เกิดการรั่วไหลของน้ำมันอากาศยาน ขณะให้บริการเติมน้ำมันแก่อากาศยาน
หรือเกิดเพลิงไหม้ เจ้าหน้าที่ในห้องควบคุม หรือ ตามพื้นที่อื่นๆ ภายในคลังน้ำมัน สามารถกดปุ่ม
ESD เพื่อหยุดการทำงานของปั๊มสูบจ่ายน้ำมันและวาล์วจ่าย ทุกตัว พร้อมปิดวาล์วหลัก ขนาด 24 นิ้ว
ทั้ง 2 วาล์ว โดยอัตโนมัติ

3.  ระบบหยุดทำงานปั๊มและวาล์วหน้าถังฉุกเฉิน ( Process Shut Down ; PSD)

ในกรณีที่เกิดการรั่วไหลของน้ำมันอากาศยานหรือเกิดเพลิงไหม้ที่เกิดขึ้นในคลังน้ำมัน
เจ้าหน้าที่ห้องควบคุมหรือเจ้าหน้าที่ที่อยู่ในพื้นที่ให้บริการ สามารถกดปุ่ม PSD
เพื่อหยุดการทำงานของปั๊มสูบจ่ายน้ำมันและวาล์วจ่ายทุกตัว พร้อมปิดวาล์วหลัก ขนาด 24 นิ้ว ทั้ง 2
วาล์วโดยอัตโนมัติ และวาล์วมอเตอร์ไฟฟ้าของถังเก็บน้ำมันทั้งหมดทุกตัวโดยอัตโนมัติ

การประกันภัย

นอกจากระบบรักษาความปลอดภัยทั้งการป้องกันอัคคีภัยและระบบอุปกรณ์ฉุกเฉินแล้ว บริษัทยังลด
ความเสี่ยงโดยการทำประกันภัยด้วยกรมธรรม์หลัก 3 ฉบับ ดังนี้

1.  กรมธรรม์ประกันความเสี่ยงทุกประเภททั้งหมด (All Risks Insurance)

2.  กรมธรรม์การรับผิดต่อความเสียหายของบุคคลที่สาม และการจี้เครื่องบิน

3.  กรมธรรม์ประกันความเสี่ยงภัยทั้งหมด

ตารางสรุปรายละเอียดกรมธรรม์ประกันภัยของบริษัท ปี 2555/2556

  ---------- --------------------------------- -------------- ----------------------------- ----------------------------------------------------------
  กรมธรรม์ที่   รายการ                            ทุนประกันภัย      ค่าใช้จ่ายส่วนแรก                 ความคุ้มครอง

  1          1.1 ความเสี่ยงทั้งหมด                 5,753.3 ล้านบาท 10.0 ล้านบาท                   1.1 สินทรัพย์ทั้งหมดของบริษัทฯ และปริมาณน้ำมัน
                                                                                            รวมถึงสินค้าคงคลังในส่วนของผู้เอาประกันหรือในส่วนที่ผู้เอาประกันรับผิดชอบ

             1.2 การหยุดชะงักของธุรกิจ                            21 วัน                         1.2 การสูญเสียกำไรขั้นต้นจากการหยุดดำเนินงาน

  2          2.1                               750.0          0.125 ล้านเหรียญสหรัฐ            2.1 เพื่อคุ้มครองถึงการรับผิดต่อบุคคลที่สามตามกฎหมายของผู้เอาประกัน
             การรับผิดต่อความเสียหายของบุคคลที่สาม    ล้านเหรียญสหรัฐ                                 ซึ่งเกิดจากให้บริการน้ำมันอากาศยาน ตามสัญญาชดเชยความเสียหาย (ฉบับวันที่
                                                                                            1 เมษายน 2536

             2.2 ภัยสงคราม การก่อการร้ายและวินาศภัย 5,926.4 ล้านบาท 5.0 ล้านบาท                    2.2 ขยายความคุ้มครองอันเกิดจากภัยสงคราม, การก่อการร้ายและวินาศภัย

  3          ความเสี่ยงภัยทั้งหมดสำหรับทรัพย์สินเฉพาะ   172.8 ล้านบาท   15%ของมูลค่าความเสียหายหรือขั้นต่ำ   ทรัพย์สินเฉพาะ อุปกรณ์สำนักงานและอะไหล่ซ่อมบำรุงของบริษัทฯ
                                                              0.1 ล้านบาทแล้วแต่จำนวนใดจะสูงกว่า 
  ---------- --------------------------------- -------------- ----------------------------- ----------------------------------------------------------

หมายเหตุ - ผู้รับประกันคือ บริษัท กรุงเทพประกันภัย จำกัด (มหาชน) และ บริษัท ทิพยประกันภัย
จำกัด (มหาชน)

- กรมธรรม์ทั้งหมด เป็นกรมธรรม์สัญญาปีต่อปี

(4.1.2) การให้บริการเติมน้ำมันอากาศยานที่ท่าอากาศยานภูมิภาค

สำหรับการให้บริการเติมน้ำมันอากาศยานที่ท่าอากาศยานภูมิภาค ได้แก่ ท่าอากาศยานสมุย
จังหวัดสุราษฏร์ธานี และท่าอากาศยานสุโขทัย
โดยบริษัทผู้ค้าน้ำมันจะขนส่งน้ำมันอากาศยานด้วยรถขนส่งน้ำมันจากคลังน้ำมันที่อยู่ในพื้นที่ใกล้เคียงกับท่าอากาศยาน
และนำไปเก็บยังถังเก็บน้ำมันบริเวณท่าอากาศยาน เพื่อรอเติมให้แก่เครื่องบินต่อไป ทั้งนี้
ตั้งแต่เดือนตุลาคม 2544 บริษัทว่าจ้างบริษัท บริการน้ำมันอากาศยาน จำกัด
ซึ่งเป็นบริษัทย่อยของบริษัท ทำการเติมน้ำมันอากาศยาน ณ ท่าอากาศยานภูมิภาคทั้งสองแห่งดังกล่าว

 (4.1.3) การให้เช่าทรัพย์สิน

สำหรับท่าอากาศยานดอนเมือง บริษัทมีรายได้จากการให้เช่าทรัพย์สิน อันเกิดจากการให้เช่าที่ดิน,
อาคารสำนักงาน และ ระบบรับน้ำมันทางท่อ ให้แก่บริษัท ขนส่งน้ำมันทางท่อ จำกัด (FPT)
และการให้เช่าที่ดินและบริการระบบสาธารณูปโภคแก่บริษัท ท่อส่งปิโตรเลียมไทย จำกัด
(THAPPLINE)

สำหรับท่าอากาศยานสุวรรณภูมิ
บริษัทมีรายได้จากการให้เช่าที่ดินและบริการระบบสาธารณูปโภคแก่บริษัท ท่อส่งปิโตรเลียมไทย
จำกัด (THAPPLINE) การให้เช่าอาคารแก่บริษัท ไทยเชื้อเพลิงการบิน จำกัด (TARCO)
และการให้เช่าอาคาร และระบบรับน้ำมันทางท่อแก่บริษัท เจพี-วัน แอสเซ็ท จำกัด (JP-ONE)

ตารางแสดงรายได้จากการให้เช่าทรัพย์สินของบริษัท ตั้งแต่ ปี 2553 ถึง ปี 2555

(หน่วย : ล้านบาท)

+-------------------------+------+------+------+------+------+------+
| รายการ                  | ปี    |      | ปี    |      | ปี    |      |
|                         | 2553 |      | 2554 |      | 2555 |      |
+-------------------------+------+------+------+------+------+------+
|                         | จำนว | ร    | จำนว | ร    | จำนว | ร    |
|                         | นเงิน | ้อยละ | นเงิน | ้อยละ | นเงิน | ้อยละ |
+-------------------------+------+------+------+------+------+------+
| รายได้จากการให้เช่าทรัพย์สิน  |      |      |      |      |      |      |
+-------------------------+------+------+------+------+------+------+
| บจก. ขนส่งน้ำมันทางท่อ      |      |      |      |      |      |      |
+-------------------------+------+------+------+------+------+------+
| - พื้นที่                   | 0.90 | 2.59 | 1.20 | 3.26 | 1.32 | 3.20 |
+-------------------------+------+------+------+------+------+------+
| - อาคาร                 | 5.90 | 1    | 4.67 | 1    | 5.60 | 1    |
|                         |      | 6.96 |      | 2.69 |      | 3.56 |
+-------------------------+------+------+------+------+------+------+
| -ระบ                    | 2.91 | 8.36 | 3.66 | 9.95 | 4.78 | 1    |
| บรับน้ำมัน,คลังน้ำมันอากาศยาน |      |      |      |      |      | 1.57 |
| (ดอนเมือง)               |      |      |      |      |      |      |
+-------------------------+------+------+------+------+------+------+
| -ระบบรับน้ำมันดีเซล         | 2.04 | 5.86 | 5.22 | 1    | 4.13 | 9.99 |
| (ดอนเมือง)               |      |      |      | 4.19 |      |      |
+-------------------------+------+------+------+------+------+------+
| บจก.                    |      |      |      |      |      |      |
| ท่อส่งท่อน้ำมันปิโตรเลียมไทย   |      |      |      |      |      |      |
+-------------------------+------+------+------+------+------+------+
| - ที่ดิน (ดอนเมือง และ      | 4.08 | 1    | 4.21 | 1    | 4.45 | 1    |
| สุวรรณภูมิ)                |      | 1.73 |      | 1.44 |      | 0.77 |
+-------------------------+------+------+------+------+------+------+
| - ระบบสาธารณูปโภค        | 3.25 | 9.34 | 3.13 | 8.51 | 3.29 | 7.96 |
|                         |      |      |      |      |      |      |
| (ดอนเมือง และ สุวรรณภูมิ)   |      |      |      |      |      |      |
+-------------------------+------+------+------+------+------+------+
| บจก. ไทยเชื้อเพลิงการบิน    |      |      |      |      |      |      |
+-------------------------+------+------+------+------+------+------+
| - อาคาร                 | 0.55 | 1.58 | 0.92 | 2.50 | 1.04 | 2.52 |
+-------------------------+------+------+------+------+------+------+
| - ระบบสาธารณูปโภค        | 0.40 | 1.15 | 0.42 | 1.14 | 0.42 | 1.02 |
+-------------------------+------+------+------+------+------+------+
| บจก. เจพี-วัน แอสเซ็ท      |      |      |      |      |      |      |
+-------------------------+------+------+------+------+------+------+
| - อาคาร(ดอนเมือง และ     | 0.75 | 2.16 | 0.94 | 2.56 | 1.07 | 2.59 |
| สุวรรณภูมิ)                |      |      |      |      |      |      |
+-------------------------+------+------+------+------+------+------+
| -ระบบรับน้ำมันทางท่อ (      | 1    | 3    | 1    | 3    | 1    | 3    |
| สุวรรณภูมิ)                | 3.78 | 9.61 | 2.20 | 3.16 | 4.76 | 5.73 |
+-------------------------+------+------+------+------+------+------+
| -ระบบสาธารณูปโภค         | 0.13 | 0.37 | 0.14 | 0.38 | 0.15 | 0.36 |
+-------------------------+------+------+------+------+------+------+
| บจก. อินเด็กซ์             |      |      |      |      |      |      |
+-------------------------+------+------+------+------+------+------+
| -ที่ดินและสิ่งปลูกสร้าง (      | 0.10 | 0.29 | -    | -    | -    | -    |
| เชียงใหม่)                |      |      |      |      |      |      |
+-------------------------+------+------+------+------+------+------+
| บจก. เพอร์ล่า แอสเซทส์     |      |      |      |      |      |      |
+-------------------------+------+------+------+------+------+------+
| -ที่ดินและสิ่งปลูกสร้าง (      | -    | -    | 0.08 | 0.22 | 0.30 | 0.73 |
| เชียงใหม่)                |      |      |      |      |      |      |
+-------------------------+------+------+------+------+------+------+
| รวม                     | 3    | 10   | 3    | 10   | 4    | 10   |
|                         | 4.79 | 0.00 | 6.79 | 0.00 | 1.31 | 0.00 |
+-------------------------+------+------+------+------+------+------+

(4.1.4) การให้บริการถ่ายน้ำมัน (Defuelling)

ในการเติมน้ำมันอากาศยานบางครั้งต้องมีการถ่ายน้ำมันกลับ เพื่อปรับน้ำหนักบรรทุกของเครื่องบิน
หรือเพื่อการนำเครื่องบินเข้าซ่อมแซม
น้ำมันอากาศยานที่ถูกถ่ายออกจำเป็นต้องสำรองไว้ให้กับเที่ยวบินต่อไปของสายการบินนั้นๆ
ซึ่งบริษัทจะมีรายได้จากการบริการน้ำมันอากาศยานส่วนนี้ ทั้งนี้
ปริมาณน้ำมันอากาศยานที่ถ่ายกลับนี้มีปริมาณน้อยมากเมื่อเทียบกับปริมาณน้ำมันอากาศยานที่บริษัทให้บริการเติมทั้งหมด

2.  การตลาดและภาวะการแข่งขัน

(4.2.1) นโยบายและลักษณะการตลาดของบริการที่สำคัญ

คู่แข่งขันของบริษัท ได้แก่ ผู้ให้บริการเติมน้ำมันอากาศยาน (Into-plane Agent)
ในท่าอากาศยานสุวรรณภูมิ และท่าอากาศยานต่างประเทศ ในภูมิภาคเอเชียตะวันออกเฉียงใต้
บริษัทจึงกำหนดนโยบายและกลยุทธ์ทางการตลาด ดังนี้

กลยุทธ์การแข่งขัน

ปรัชญาในการดำเนินธุรกิจของบริษัท คือ
ดำเนินธุรกิจการบริการเติมน้ำมันอากาศยานให้ได้คุณภาพตามมาตรฐานสากล ตรงต่อเวลา
และมีความปลอดภัยสูงสุด นอกจากกลยุทธ์การบริการที่เน้นความเป็นมาตรฐานสากล
ซึ่งเป็นที่ยอมรับของบริษัทน้ำมันและสายการบินทั่วโลกแล้ว บริษัทยังมีกลยุทธ์อื่นๆ
ที่ใช้ในการแข่งขันกับผู้ให้บริการเติมน้ำมัน ณ ท่าอากาศยานต่างๆ ตามปรัชญาของบริษัท ดังนี้

(1) การบริการด้วยคุณภาพที่ได้มาตรฐานสากล

บริษัทเน้นระบบการให้บริการตามมาตรฐานที่กำหนดโดย Guideline for Aviation Fuel
Quality Control & Operating Procedures for Joint Into-Plane Fuelling
Services and Joint Airport Depots Guideline for Aviation Fuel Quality
Control and Operating Procedures ที่ออกโดย Joint Inspection Group (JIG)
และได้รับการสนับสนุนจาก International Air Transport Association (IATA)
ซึ่งเป็นมาตรฐานของบริษัทน้ำมันทั่วโลก ยิ่งไปกว่านั้น
บริษัทยังได้รับการรับรองคุณภาพระบบการให้บริการของบริษัทด้วย ISO 9001 และระบบการจัดการ
อาชีวอนามัย และความปลอดภัย OHSAS 18001 ดังนั้น สายการบินต่างๆ
ที่มาใช้บริการจึงมั่นใจได้ว่าทุกเที่ยวบินจะได้รับน้ำมันอากาศยานที่ได้มาตรฐาน
และคุณภาพตามที่ต้องการ

(2) การบริการที่สะดวกและรวดเร็ว

บริษัทได้ให้ความสำคัญกับกำหนดเวลาตามตารางการบินของสายการบิน
จึงลงทุนใช้เครื่องมือเครื่องจักรอันทันสมัย ทัดเทียมกับท่าอากาศยานต่างๆ ทั่วโลก
และใช้พนักงานที่มีประสบการณ์และได้รับการฝึกอบรมอย่างดี ในการปฏิบัติงาน
เพื่อให้บริการเติมน้ำมันอากาศยานได้อย่างรวดเร็วและปลอดภัย สร้างความมั่นใจและไว้วางใจ
ในการบริการ โดยบริษัทได้รับการยอมรับจากสายการบินต่างๆ ตลอดระยะเวลาที่ผ่านมา

(3) การกำหนดราคาที่สามารถแข่งขันได้

บริษัทมีนโยบายในการกำหนดอัตราค่าบริการการเติมน้ำมันอากาศยาน ณ ท่าอากาศยานสุวรรณภูมิ
ให้อยู่ในระดับที่สามารถแข่งขันได้กับคู่แข่งขัน ณ ท่าอากาศยานสุวรรณภูมิ
และท่าอากาศยานนานาชาติในภูมิภาคเอเชียตะวันออกเฉียงใต้ และสำหรับท่าอากาศยานดอนเมือง
บริษัทกำหนดอัตราค่าบริการ
เพื่อให้สอดคล้องกับต้นทุนในการดูแลรักษาคลังน้ำมันและระบบท่อส่งน้ำมันใต้ลานจอด

(4) นโยบายด้านความปลอดภัย และการควบคุมการเกิดอุบัติเหตุระหว่างการให้บริการ

ตลอดระยะเวลาที่ดำเนินการ
บริษัทไม่เคยมีอุบัติเหตุที่ก่อให้เกิดความเสียหายอย่างร้ายแรงแก่อากาศยานจากการให้บริการเติมน้ำมันอากาศยาน
เนื่องจากบริษัทตระหนักถึงระบบการจัดการด้านอาชีวอนามัย ความปลอดภัย
และสภาพแวดล้อมในการทำงาน มีนโยบายด้านความปลอดภัยที่ชัดเจน
จึงสามารถควบคุมไม่ให้เกิดอุบัติเหตุ และทำให้สายการบินต่างๆ
มีความเชื่อมั่นในความปลอดภัยของการบริการ

ลักษณะลูกค้าและกลุ่มลูกค้าเป้าหมาย

ลูกค้ากลุ่มเป้าหมายของบริษัท ได้แก่ บริษัทผู้ค้าน้ำมันที่ขายน้ำมันอากาศยานให้กับสายการบินต่างๆ
ที่มาลงจอด ณ ท่าอากาศยานสุวรรณภูมิ ดอนเมือง สมุยและสุโขทัย
โดยเมื่อบริษัทผู้ค้าน้ำมันทำสัญญาซื้อขายน้ำมันกับสายการบิน จะรวมการซื้อบริการเติมน้ำมันฯ
ของบริษัทไว้ในสัญญาซื้อขายน้ำมันด้วย เรียกว่า Into-wing Contract

นโยบายราคา

นโยบายราคาของบริษัทจะกำหนดโดยการพิจารณาให้สอดคล้องกับมาตรฐานสากล ภาวะเศรษฐกิจ
การแข่งขัน และแผนการดำเนินงานของบริษัท
ซึ่งคณะกรรมการบริษัทและผู้บริหารจะเป็นผู้พิจารณาร่วมกัน

การจำหน่ายและช่องทางการจำหน่าย

จากระบบการให้บริการเติมน้ำมันอากาศยานของบริษัท ซึ่งเป็นประเภทคลังน้ำมันร่วม (Joint
Depot)
รวมกับการเติมน้ำมันร่วม (Joint Into-plane)
บริษัทผู้ค้าน้ำมันจะส่งน้ำมันอากาศยานมาจัดเก็บที่คลังน้ำมันของบริษัท
และหลังจากที่บริษัทผู้ค้าน้ำมันกับบริษัทสายการบินต่างเจรจาตกลงรายละเอียดของสัญญาซื้อขายน้ำมันและการบริการเติมน้ำมันแล้ว
บริษัทผู้ค้าน้ำมันจะแจ้งรายละเอียดและเงื่อนไขของสายการบินต่างๆ ที่เป็นลูกค้า
ให้บริษัททราบเพื่อไปให้บริการเติมน้ำมันฯ และเมื่อมีเที่ยวบินมาลงจอดเติมน้ำมันฯ
หลังการบริการบริษัทจะจัดทำเอกสารใบรับการส่งน้ำมันให้แก่สายการบิน
ในขณะเดียวกันบริษัทจะรวบรวมยอดปริมาณน้ำมันที่เติมเพื่อส่งรายงานยอดทั้งหมดให้แก่บริษัทผู้ค้าน้ำมัน
โดยปัจจุบันบริษัทให้บริการใน 4 ท่าอากาศยาน ได้แก่ สุวรรณภูมิ ดอนเมือง สมุย และสุโขทัย

ขั้นตอนต่าง ๆ และการสื่อสารในการให้บริการสามารถอธิบายได้ดังภาพดังต่อไปนี้

[]

เงื่อนไขการบริการ

บริษัทมีเงื่อนไขการบริการให้กับสายการบินต่าง ๆ แบ่งเป็น 3 ลักษณะ ดังนี้

(1) บริการตามสัญญา

เป็นการให้บริการเติมน้ำมันฯ ตามเงื่อนไขของสัญญาที่บริษัทผู้ค้าน้ำมันได้ตกลงไว้กับสายการบิน
และแจ้งรายละเอียดของลูกค้าสายการบินให้บริษัททราบล่วงหน้าก่อนออกไปให้บริการ

(2) บัตรเครดิตของผู้ให้บริการน้ำมัน

บริษัทผู้ค้าน้ำมันจะแจ้งรายชื่อของบัตรเครดิตที่บริษัทผู้ค้าน้ำมันยอมรับและอนุญาตให้สายการบินผู้ถือบัตรรับบริการเติมน้ำมันฯได้
ให้บริษัททราบล่วงหน้าก่อนออกไปให้บริการ

(3) เงินสด

ในกรณีที่สายการบินไม่มีสัญญาตามข้อ 1 หรือไม่มีบัตรเครดิตตามข้อ 2
สายการบินสามารถชำระค่าน้ำมันรวมค่าบริการเป็นเงินสด
โดยบริษัทผู้ค้าน้ำมันจะเป็นผู้แจ้งราคาซื้อขายเงินสดให้บริษัททราบล่วงหน้า ทั้งนี้
จะรับเฉพาะสกุลเงินบาทเท่านั้น หากมีสายการบินติดต่อขอรับบริการ
บริษัทจะเป็นผู้เก็บเงินจากสายการบิน และเก็บรักษาไว้ให้กับบริษัทผู้ค้าน้ำมันเป็นการชั่วคราว
แล้วส่งมอบให้ทั้งจำนวนต่อไป

ขั้นตอนการเรียกเก็บและได้รับชำระค่าบริการเติมน้ำมัน

หลังให้บริการเติมน้ำมันฯ ทุกครั้ง บริษัทจะจัดทำเอกสารใบรับการส่งน้ำมัน
ซึ่งบันทึกสาระสำคัญต่างๆ ได้แก่ รายละเอียดของเที่ยวบินนั้น ชนิดและเงื่อนไขของการให้บริการ
ชื่อบริษัทผู้ค้าน้ำมัน ปริมาณน้ำมัน วันและเวลาที่เติมน้ำมันฯ โดยจะให้ชุดสำเนากับสายการบิน
และรวบรวมต้นฉบับใบรับการส่งน้ำมันพร้อมสำเนาอื่น ส่งให้บริษัทผู้ค้าน้ำมันเป็นรายวัน
รวมทั้งข้อมูลแบบอิเล็กทรอนิกส์
ซึ่งบริษัทผู้ค้าน้ำมันสามารถดึงข้อมูลการขายผ่านระบบอินเตอร์เน็ตในรูปแบบรายงานต่างๆ

บริษัทจะเรียกเก็บค่าบริการเติมน้ำมันฯ จากบริษัทผู้ค้าน้ำมันเป็นรายเดือนทุกเดือน
โดยคำนวณค่าบริการเติมน้ำมันฯ จากยอดน้ำมันทั้งหมดที่ให้บริการแก่สายการบินต่างๆ
ที่เป็นลูกค้าของแต่ละบริษัทผู้ค้าน้ำมันในเดือนนั้นๆ จากนั้นบริษัทผู้ค้าน้ำมันจะเรียกเก็บค่าน้ำมัน
ซึ่งรวมค่าบริการทั้งหมดจากบริษัทสายการบินต่อไปตามเงื่อนไขที่ตกลงกันตามสัญญาซื้อขายระหว่างบริษัทผู้ค้าน้ำมันกับสายการบิน

2.  สภาพการแข่งขันภายในอุตสาหกรรม

ภาวะอุตสาหกรรมการบริการเติมน้ำมันอากาศยาน สามารถแบ่งออกได้ดังนี้

ภาวะอุตสาหกรรม-การบริการเติมน้ำมันอากาศยานระหว่างประเทศ

อุตสาหกรรมการบริการเชื้อเพลิงให้กับอากาศยาน (Aviation Fuel Services)
มีพัฒนาการที่ต่อเนื่อง ควบคู่ไปกับการพัฒนาการด้านอากาศยาน
ลักษณะการให้บริการน้ำมันอากาศยานจะแบ่งเป็น 2 ส่วนหลักคือ การจัดเก็บน้ำมันอากาศยาน
(Depot Service) และการบริการเติมน้ำมันอากาศยาน (Into-plane Service)
โดยในอดีตที่ผ่านมา การบริการทั้ง 2
ส่วนจะเป็นการให้บริการโดยเอกเทศของบริษัทผู้ค้าน้ำมันแต่ละบริษัท
ซึ่งลักษณะการให้บริการดังกล่าวเรียกว่า Individual Depot and Individual Into-plane
Service กล่าวคือ เป็นลักษณะที่บริษัทผู้ค้าน้ำมันจัดเก็บน้ำมัน
และการให้บริการเติมน้ำมันให้กับลูกค้าสายการบินที่ตนเองเป็นผู้ติดต่อเป็นเอกเทศแยกออกจากกัน

ในปัจจุบัน เนื่องจากสภาวะการแข่งขันด้านการบริการน้ำมันอากาศยานของท่าอากาศยานต่างๆ
ทั่วโลก
มีมากขึ้น ดังนั้น เพื่อเพิ่มประสิทธิภาพการทำงานและลดค่าใช้จ่าย
ตลอดจนเพื่อให้การบริการให้เป็นมาตรฐานเดียวกัน
รูปแบบการดำเนินงานที่เป็นเอกเทศข้างต้นจึงมีการพัฒนาไปในรูปแบบแตกต่างกันดังนี้

(1) Joint or Common Depot - Individual Into-plane

คือ ลักษณะที่บริษัทผู้ค้าน้ำมันใช้คลังน้ำมันในการจัดเก็บน้ำมันอากาศยานร่วมกัน
(ซึ่งจะรวมการใช้ระบบส่งน้ำมันอากาศยานผ่านท่อฯ ด้วย) ส่วนการให้บริการเติมน้ำมัน
บริษัทผู้ค้าน้ำมันจะให้บริการกับลูกค้าสายการบินที่ตนเองเป็นผู้ติดต่อเอง
ท่าอากาศยานนานาชาติส่วนมากจะใช้ระบบนี้

(2) Joint or Common Depot - Joint or Common Into-plane

เป็นการจัดรูปแบบการดำเนินการระบบใหม่ กล่าวคือ ลักษณะที่มีการใช้คลังน้ำมัน
และส่วนการเติมร่วมกันโดยมีคนกลาง (Agency)
ทำหน้าที่ในการจัดเก็บน้ำมันและการให้บริการเติมน้ำมันให้กับลูกค้าสายการบิน
เป็นแบบที่มีประสิทธิภาพสูงสุด และค่าใช้จ่ายต่ำสุด เนื่องจากจะได้ประโยชน์จากการลงทุนร่วมกัน
และเป็นการใช้ทรัพยากรอย่างเป็นประโยชน์สูงสุดทั้งในด้านบุคลากรและอุปกรณ์เครื่องมือเครื่องใช้
(Full Utilization)

ปัจจุบันภาวะการแข่งขันระหว่างท่าอากาศยานนานาชาติของแต่ละประเทศทวีความรุนแรงยิ่งขึ้น
โดยเฉพาะอย่างยิ่งในแถบภูมิภาคเอเชียตะวันออกเฉียงใต้
เพื่อแข่งขันในการเป็นศูนย์กลางการบินในแถบภาคพื้นนี้
ความสำเร็จในการแข่งขันระหว่างท่าอากาศยานแห่งชาติ
ตลอดจนปริมาณธุรกิจของท่าอากาศยานที่เพิ่มขึ้นย่อมส่งผลดีให้กับธุรกิจการบริการเติมน้ำมันอากาศยานเช่นกัน
ในขณะเดียวกันค่าบริการการเติมน้ำมันตลอดจนคุณภาพของบริการได้พิจารณาเป็นปัจจัยสำคัญปัจจัยหนึ่งที่ส่งผลกระทบต่อการแข่งขันเช่นกัน
นอกจากนี้ยังมีปัจจัยสำคัญประการอื่นๆ ที่นำมาพิจารณาประกอบด้วย ดังนี้

(1) จำนวนผู้โดยสารในแต่ละเที่ยวบิน

ถือเป็นส่วนประกอบที่สำคัญ เนื่องจากสายการบินจะคำนวณว่าในการกำหนดเที่ยวบินใดๆ ก็ตาม
จำนวนผู้โดยสารที่จะทำให้เที่ยวบินนั้นคุ้มทุนหรือมีกำไร จะมีเส้นทางการบินเป็นอย่างไร
หากรายได้จากค่าโดยสารคุ้มกับค่าใช้จ่ายอื่นๆ ที่บินลงในท่าอากาศยานนั้นๆ แล้ว
สายการบินก็ยังคงแวะที่ท่าอากาศยานนั้นๆ แม้ว่าค่าบริการจะสูงกว่าท่าอากาศยานอื่นๆ ก็ตาม

(2) ค่าใช้จ่ายของสายการบินแต่ละเที่ยวบิน

ในการลงจอดเพื่อใช้บริการ ณ ท่าอากาศยาน แต่ละครั้งของสายการบิน
จะมีค่าใช้จ่ายซึ่งประกอบด้วยค่าบริการการขึ้นและลง ค่าใช้จ่ายในการซ่อมบำรุงรักษา
ค่าใช้จ่ายด้านน้ำมันเชื้อเพลิงอากาศยานและการบริการเติมน้ำมัน เป็นต้น เหล่านี้
ถือเป็นต้นทุนของสายการบินซึ่งจะต้องรับภาระ ดังนั้น
ท่าอากาศยานนานาชาติใดที่คิดค่าใช้จ่ายดังกล่าวต่ำกว่าท่าอากาศยานอื่นๆ โดยเปรียบเทียบแล้ว
ประกอบกับจำนวนผู้โดยสารในระดับที่คุ้มทุน จะทำให้สายการบินยินดีที่จะมาใช้บริการมากยิ่งขึ้นด้วย

(3) ค่าบริการเติมน้ำมันอากาศยาน

เป็นส่วนประกอบของต้นทุนรวมของค่าน้ำมันเชื้อเพลิงของสายการบิน
ค่าบริการเติมน้ำมันอากาศยานจะมีการติดตามอย่างใกล้ชิดโดย International Air
Transport Association (IATA) หากค่าบริการเติมน้ำมันอากาศยานเพิ่มสูงขึ้น
จะทำให้ต้นทุนค่าน้ำมันเชื้อเพลิงของสายการบินสูงขึ้น และมีส่วนสำคัญที่ทำให้สายการบิน
โดยเฉพาะเที่ยวบินข้ามทวีปพยายามเลี่ยงที่จะแวะเติมน้ำมันที่ท่าอากาศยานนั้น
โดยจะเติมน้ำมันในจำนวนที่เพียงพอสำหรับการบินไปที่หมายต่อไป
(เติมจนเต็มเพื่อให้เพียงพอในการบินถึงปลายทาง)
หรือสายการบินอาจเลี่ยงไปลงที่ท่าอากาศยานอื่นๆ
ข้างเคียงซึ่งอาจเป็นภายในประเทศหรือต่างประเทศก็ได้ สำหรับค่าบริการเติมน้ำมัน ณ
ท่าอากาศยานสุวรรณภูมิ เมื่อเปรียบเทียบกับท่าอากาศยานหลักอื่นๆ ในภูมิภาคนี้แล้ว
ถือได้ว่าท่าอากาศยานสุวรรณภูมิมีศักยภาพในการแข่งขัน
โดยท่าอากาศยานนานาชาติที่ถือว่าเป็นคู่แข่งของท่าอากาศยานสุวรรณภูมิ คือ ท่าอากาศยานฮ่องกง
ท่าอากาศยานชางงี ประเทศสิงคโปร์ และท่าอากาศยานอินชอนของเกาหลี

(4) ศักยภาพและขีดความสามารถของท่าอากาศยาน

ท่าอากาศยานต่างๆ มีการพัฒนาและปรับปรุงประสิทธิภาพ
เพิ่มขีดความสามารถในการรองรับผู้โดยสาร และเพิ่มรูปแบบการให้บริการต่างๆ ของท่าอากาศยาน
เพื่อแข่งขันกันจูงใจให้สายการบินต่างๆ มาใช้บริการมากขึ้น
ซึ่งจำนวนเที่ยวบินและผู้โดยสารที่เพิ่มขึ้นนี้
สัมพันธ์โดยตรงกับการเจริญเติบโตของปริมาณการบริการเติมน้ำมันอากาศยาน
ยิ่งมีจำนวนเที่ยวบินมาใช้บริการท่าอากาศยานมากเท่าใด
ความต้องการเติมน้ำมันฯจะเพิ่มมากขึ้นตามปริมาณเที่ยวบินและผู้โดยสารสอดคล้องกัน

สภาวการณ์ของธุรกิจในปี 2555

ภาพรวมอุตสาหกรรมการให้บริการน้ำมันอากาศยานของไทยในปี 2555 พบว่าปริมาณการเติมน้ำมันฯ
หดตัวเล็กน้อย ที่เป็นเช่นนี้เพราะตั้งแต่ช่วงต้นปี มีปัจจัยลบจากด้านธุรกิจการบิน
โดยสายการบินขนาดใหญ่หลายสาย ได้ทำการปรับลดและยกเลิกเที่ยวบินที่มีผลประกอบการขาดทุน
ซึ่งส่วนใหญ่เป็นเส้นทางบินระยะไกล เนื่องจากสภาพเศรษฐกิจโลกซบเซา
เที่ยวบินเหล่านี้เป็นเที่ยวบินที่เติมน้ำมันฯในครั้งละปริมาณมากๆ จึงส่งผลทำให้ปริมาณการเติมน้ำมันฯ
หดตัว ทั้งนี้ สวนทางกับจำนวนเที่ยวบินที่เพิ่มขึ้น เนื่องจาก ทอท. สนับสนุนให้สายการบินต้นทุนต่ำ
(Low Cost Carriers: LCCs) และ/หรือ
สายการบินที่มีเส้นทางการบินในประเทศและระหว่างประเทศแบบจุดต่อจุด (Point to Point)
ย้ายกลับมาใช้ท่าอากาศยานดอนเมือง (ทดม.)
ส่งผลให้กลุ่มสายการบินต้นทุนต่ำมีการขยายตัวของจำนวนเที่ยวบินในอัตราสูง
แต่เนื่องจากเป็นเที่ยวบินที่ใช้เส้นทางบินระยะใกล้ ซึ่งเติมน้ำมันฯในปริมาณต่อเที่ยวครั้งละไม่มาก
เมื่อเปรียบเทียบสัดส่วนกับเที่ยวบินที่บินในระยะไกล
โดยสรุปเปรียบเทียบสถิติเที่ยวบินและปริมาณการเติมน้ำมันในช่วง 5 ปีที่ผ่านมา มีรายละเอียดดังนี้

+--------+-----------------+-----------+-------------------+----------+
| ปี      | จำนวนเที่ยวบิน     | อัตรา      | ปริมาณน้ำมันฯ        | อัตรา     |
|        |                 |           | (ล้านลิตร)          |          |
|        |                 | เปลี่ยนแปลง |                   | เ        |
|        |                 |           |                   | ปลี่ยนแปลง |
+--------+-----------------+-----------+-------------------+----------+
| 2551   | 147,528         | -6.50%    | 4,328.90          | -6.30%   |
+--------+-----------------+-----------+-------------------+----------+
| 2552   | 143,669         | +4.70%    | 4,137.00          | -2.80%   |
+--------+-----------------+-----------+-------------------+----------+
| 2553   | 152,671         | +4.50%    | 4,337.20          | +4.80%   |
+--------+-----------------+-----------+-------------------+----------+
| 2554   | 181,699         | +19.01%   | 4,628.64          | +6.72%   |
+--------+-----------------+-----------+-------------------+----------+
| 2555   | 197,911         | +8.92%    | 4,589.69          | -0.84%   |
+--------+-----------------+-----------+-------------------+----------+

  หมายเหตุ * ข้อมูลที่แสดงประกอบด้วยท่าอากาศยานสุวรรณภูมิ ดอนเมือง สมุย และสุโขทัย

ภาวะอุตสาหกรรม-การบริการเติมน้ำมันอากาศยานในประเทศ

ท่าอากาศยานภายในประเทศไทย สามารถแบ่งออกได้ตามผู้ดำเนินงานของท่าอากาศยานนั้นๆ
ซึ่งได้แก่

1) บมจ.ท่าอากาศยานไทย ดูแลท่าอากาศยานหลัก 6 แห่ง ได้แก่
ท่าอากาศยานนานาชาติสุวรรณภูมิ ดอนเมือง ภูเก็ต แม่ฟ้าหลวงเชียงราย เชียงใหม่ และหาดใหญ่

2) กรมการบินพลเรือน ดูแลท่าอากาศยานรองรวม 26 แห่ง เช่น ท่าอากาศยานกระบี่ ชุมพร
นครราชสีมา นครศรีธรรมราช เป็นต้น

3) หน่วยงานราชการต่างๆ เช่น กองทัพเรือ ดูแล ท่าอากาศยานอู่ตะเภา-พัทยา เป็นต้น

4) บริษัทเอกชน เช่น บริษัท การบินกรุงเทพ จำกัด เป็นเจ้าของท่าอากาศยาน 3 แห่ง ได้แก่
ท่าอากาศยานสมุย สุโขทัย และตราด

ทั้งนี้ ท่าอากาศยานแต่ละแห่งอาจมีหรือไม่มีบริการเติมน้ำมันอากาศยาน
ขึ้นอยู่กับปริมาณของเที่ยวบินขึ้นลงและความต้องการปริมาณน้ำมันฯ
เนื่องจากเที่ยวบินภายในประเทศส่วนใหญ่ที่เดินทางออกจากกรุงเทพ จะทำการเติมน้ำมันฯ
ซึ่งมีต้นทุนค่าขนส่งที่ต่ำกว่าในต่างจังหวัด ในปริมาณที่มากเพียงพอในการบินไป-กลับ
การให้บริการเติมน้ำมันฯในต่างจังหวัด จึงมีไว้เพื่อให้บริการกับเที่ยวบินระหว่างประเทศ
ในท่าอากาศยานนานาชาติ ซึ่งมีต้องการปริมาณน้ำมันสูงเป็นส่วนใหญ่ ซึ่งปัจจุบันมีทั้งสิ้น 11 แห่ง

นอกจากนี้ ในการบริการน้ำมันอากาศยาน มีลักษณะการดำเนินงานและผู้ประกอบการ
ซึ่งแตกต่างกันในแต่ละท่าอากาศยาน โดยลักษณะการดำเนินการของการให้บริการเติมน้ำมันฯ
ของแต่ละท่าอากาศยาน สามารถแบ่งออกเป็น ท่าอากาศยานที่ให้บริการด้วยรถเติมน้ำมันแบบ
Refueller และให้บริการเติมด้วยระบบ Hydrant system ซึ่งได้แก่ ท่าอากาศยานสุวรรณภูมิ
ดอนเมือง ภูเก็ต และเชียงใหม่
โดยสามารถสรุปการให้บริการน้ำมันอากาศยานในแต่ละท่าอากาศยาน ตามลักษณะการให้บริการ
ดังนี้

(1) การบริการเติมน้ำมันอากาศยาน ณ ท่าอากาศยานสุวรรณภูมิ

ท่าอากาศยานสุวรรณภูมิ เป็นท่าอากาศยานหลักของประเทศ มี บมจ.ท่าอากาศยานไทย
ซึ่งเป็นผู้ดูแล การให้บริการเติมน้ำมันอากาศยาน มีการดำเนินการตามลักษณะระบบงาน 3 ส่วน
ดังนี้

1.  คลังน้ำมันเชื้อเพลิงอากาศยาน (Aviation Fuel Depot)
    ทำหน้าที่ในการรับและเก็บสำรองน้ำมันเชื้อเพลิงอากาศยานพร้อมทั้งสูบจ่ายน้ำมันไปยังท่าอากาศยาน
    อยู่ภายใต้การให้บริการของบริษัท โดยคลังน้ำมันฯ
    ของบริษัทตั้งอยู่นอกเขตพื้นที่ของท่าอากาศยานสุวรรณภูมิ

2.  ระบบท่อจ่ายน้ำมันอากาศยาน (Hydrant System Network)
    อยู่ภายใต้การดำเนินการของบริษัท ไทยเชื้อเพลิงการบิน จำกัด (TARCO)
    ซึ่งเป็นบริษัทย่อยของบริษัทที่ได้รับสัมปทานจาก บมจ.ท่าอากาศยานไทย
    ให้ดำเนินการวางท่อส่งน้ำมันใต้ดินเชื่อมต่อจากคลังน้ำมันฯ
    ของบริษัทลอดใต้คลองหนองงูเห่าเข้าสู่ท่าอากาศยานสุวรรณภูมิ
    เป็นเครือข่ายท่อส่งน้ำมันเชื้อเพลิงอากาศยานแรงดันสูงที่ฝังอยู่ใต้ดินและกระจายไปทั่วใต้บริเวณลานจอดอากาศยาน

3.  การเติมน้ำมันอากาศยาน (Into-plane Service) บริษัทได้รับอนุญาตจาก
    บมจ.ท่าอากาศยานไทย ให้เป็นผู้ประกอบการให้บริการเติมน้ำมันอากาศยานหนึ่งใน 2 ราย
    โดยบริษัทได้รับสิทธิให้ดำเนินการ 20 ปี

อนึ่ง บริษัทให้บริการเติมน้ำมันอากาศยาน
โดยมิได้เป็นผู้จัดหาผลิตภัณฑ์น้ำมันอากาศยานเพื่อมาจำหน่าย
แต่บริษัทผู้ค้าน้ำมันซึ่งเป็นผู้ว่าจ้างบริษัทเป็นผู้จัดหาน้ำมันอากาศยาน ดังนั้น ค่าน้ำมันเชื้อเพลิง
ที่สายการบินจะต้องจ่ายโดยตรงให้แก่บริษัทผู้ค้าน้ำมัน
จะเป็นการแข่งขันกันเองระหว่างผู้ค้าน้ำมันต่างๆ โดยปัจจุบัน มีบริษัทผู้ขายน้ำมันอากาศยานจำนวน
10 ราย

ในปี 2555 การให้บริการเติมน้ำมันฯ ณ ท่าอากาศยานสุวรรณภูมิ
มีจำนวนเที่ยวบินที่รับบริการเติมน้ำมันฯรวม 158,340 เที่ยวบิน เฉลี่ย 433 เที่ยวบินต่อวัน
และมีปริมาณการเติมน้ำมันฯรวม 4,381.01 ล้านลิตร คิดเป็นเฉลี่ยวันละ 11.97 ล้านลิตร
บริษัทมีส่วนแบ่งการตลาดร้อยละ 86 และคาดว่าในปี 2556
จะสามารถคงส่วนแบ่งการตลาดไว้ได้ไม่น้อยกว่าร้อยละ 85

(2) การบริการเติมน้ำมันอากาศยาน ณ ท่าอากาศยานดอนเมือง

การให้บริการเติมน้ำมันอากาศยาน ณ ท่าอากาศยานดอนเมืองอยู่ภายใต้การดำเนินการของบริษัท
โดยบริษัทเป็นบริษัทเดียวที่ได้รับสิทธิจากรัฐบาลไทยตั้งแต่ พ.ศ.2526 ในการดำเนินธุรกิจจัดเก็บ
และให้บริการเติมน้ำมันเชื้อเพลิงแก่อากาศยานทุกประเภทและทุกเที่ยวบินอย่างครบวงจรทั้ง 3
ระบบ คือ ระบบคลังน้ำมันอากาศยานระบบส่งน้ำมันอากาศยานผ่านท่อน้ำมันฯ และระบบเติมน้ำมันฯ
ปัจจุบัน มีบริษัทผู้ขายน้ำมันอากาศยานจำนวน 8 ราย ในปี 2555 ตั้งแต่เมื่อวันที่ 1 ตุลาคม 2555
มีสายการบินต้นทุนต่ำที่มีเที่ยวบินแบบประจำ สมัครใจกลับมาใช้บริการที่ ท่าอากาศยานดอนเมือง
แล้วจำนวน 3 สายการบิน คือ สายการบินไทยแอร์เอเชีย สายการบินแอร์เอเชีย และสายการบิน
พีที อินโดนีเชีย แอร์เอเชีย ส่วนสายการบินที่ทำการบินแบบไม่ประจำ คือ สายการบินโซล่าร์แอร์
และสายการบินนกมินิ ปัจจัยดังกล่าวส่งผลให้ในปี 2555 มีจำนวนเที่ยวบินที่ใช้บริการเติมน้ำมันฯ
การให้บริการเติมน้ำมันฯ ณ ท่าอากาศยานดอนเมือง รวม 27,729 เที่ยวบิน เฉลี่ย 76
เที่ยวบินต่อวัน และมีปริมาณการเติมน้ำมันฯ รวม 183.25 ล้านลิตร คิดเป็นเฉลี่ยวันละ 0.50
ล้านลิตร

(3) การบริการเติมน้ำมันอากาศยาน ณ ท่าอากาศยานสมุยและสุโขทัย

ท่าอากาศยานสมุยและสุโขทัย ซึ่งมีบริษัท การบินกรุงเทพ จำกัด เป็นเจ้าของนั้น
บริษัทเป็นผู้ได้รับอนุญาตการให้บริการเติมน้ำมันอากาศยาน โดยปัจจุบันมี บมจ.ปตท.
เป็นผู้ขายน้ำมันอากาศยานเพียงรายเดียว

(4) การบริการเติมน้ำมันอากาศยานในส่วนภูมิภาคของประเทศไทย

สำหรับท่าอากาศยานนานาชาติในภูมิภาคของประเทศไทยอื่นๆ ทั้งที่อยู่ภายใต้การดูแลของ
บมจ.ท่าอากาศยานไทย กรมการบินพลเรือน และอื่นๆ อาทิเช่น
ท่าอากาศยานนานาชาติจังหวัดภูเก็ต เชียงใหม่ หาดใหญ่ และสงขลา ปัจจุบันมี บมจ.ปตท.
เป็นผู้ขายน้ำมันอากาศยานและให้บริการเติมน้ำมันฯ เพียงรายเดียว
ท่าอากาศยานที่มีปริมาณการเติมน้ำมันสูงสุดอันดับสอง รองจากท่าอากาศยานสุวรรณภูมิและดอนเมือง
คือ ท่าอากาศยานภูเก็ต และอันดับสามคือ ท่าอากาศยานเชียงใหม่
โดยทั้งสองท่าอากาศยานมีการให้บริการเติมน้ำมันฯ ด้วยระบบ Hydrant System
แต่ในท่าอากาศยานอื่นๆซึ่งมีปริมาณเที่ยวบินและจำนวนผู้โดยสารไม่มาก
การเติมน้ำมันฯจะใช้รถเติมน้ำมันในการให้บริการ

สรุปภาพรวมของอุตสาหกรรมการให้บริการน้ำมันอากาศยาน
ซึ่งเติบโตตามอุตสาหกรรมการบินและท่องเที่ยว ในปี 2555 มีอัตราการขยายตัวในระดับสูง
ส่งผลให้ปริมาณการจราจรทางอากาศจำนวนผู้โดยสารและเที่ยวบินขึ้น-ลง เพิ่มขึ้น
ในแต่ละท่าอากาศยาน ดังข้อมูลต่อไปนี้

ตารางแสดงจำนวนเที่ยวบินเปรียบเทียบปี 2555 และปี 2554

+--------+---------+--------+-----+---------+--------+-----+--------+
| ท่าอา   | ปี 2555  |        |     | ปี 2554  |        |     | อัตรา   |
| กาศยาน |         |        |     |         |        |     |        |
|        |         |        |     |         |        |     | เปล    |
|        |         |        |     |         |        |     | ี่ยนแปลง |
+--------+---------+--------+-----+---------+--------+-----+--------+
|        | ระหว่า   | ภายใน  | รวม | ระหว่า   | ภายใน  | รวม |        |
|        | งประเทศ | ประเทศ |     | งประเทศ | ประเทศ |     |        |
+--------+---------+--------+-----+---------+--------+-----+--------+
| ส      | 228,102 | 98,868 | 3   | 212,959 | 75,581 | 2   | +      |
| ุวรรณภูมิ |         |        | 26, |         |        | 88, | 13.32% |
|        |         |        | 970 |         |        | 540 |        |
+--------+---------+--------+-----+---------+--------+-----+--------+
| ด      | 2,507   | 34,634 | 37, | 2,507   | 45,001 | 47, | -      |
| อนเมือง |         |        | 141 |         |        | 508 | 21.82% |
+--------+---------+--------+-----+---------+--------+-----+--------+
| เ      | 4,746   | 30,825 | 35, | 3,746   | 27,054 | 30, | +      |
| ชียงใหม่ |         |        | 571 |         |        | 800 | 15.49% |
+--------+---------+--------+-----+---------+--------+-----+--------+
| หาดใหญ่ | 1861    | 12712  | 14, | 1635    | 12043  | 13, | +6.54% |
|        |         |        | 573 |         |        | 678 |        |
+--------+---------+--------+-----+---------+--------+-----+--------+
| ภูเก็ต   | 31,130  | 28,276 | 59, | 27,389  | 27,721 | 55, | +7.80% |
|        |         |        | 406 |         |        | 110 |        |
+--------+---------+--------+-----+---------+--------+-----+--------+
| เ      | 241     | 6433   | 6,  | 152     | 5652   | 5,  | +      |
| ชียงราย |         |        | 674 |         |        | 804 | 14.99% |
+--------+---------+--------+-----+---------+--------+-----+--------+

ตารางแสดงจำนวนผู้โดยสารเปรียบเทียบปี 2555 และปี 2554

+--------+--------+--------+-------+--------+--------+------+-------+
| ท่าอา   | ปี 2555 |        |       | ปี 2554 |        |      | อัตรา  |
| กาศยาน |        |        |       |        |        |      |       |
|        |        |        |       |        |        |      | เปลี่ย  |
|        |        |        |       |        |        |      | นแปลง |
+========+========+========+=======+========+========+======+=======+
|        | ระหว่าง | ภายใน  | รวม   | ระหว่าง | ภายใน  | รวม  |       |
|        | ประเทศ | ประเทศ |       | ประเทศ | ประเทศ |      |       |
+--------+--------+--------+-------+--------+--------+------+-------+
| ส      | 38,6   | 13,6   | 52,36 | 37,3   | 10,4   | 47   | 9.56% |
| ุวรรณภูมิ | 87,756 | 80,956 | 8,712 | 86,227 | 14,358 | ,800 |       |
|        |        |        |       |        |        | ,585 |       |
+--------+--------+--------+-------+--------+--------+------+-------+
| ด      | 1      | 2,6    | 2,71  | 28,798 | 3,9    | 3    | -3    |
| อนเมือง | 02,315 | 15,098 | 7,413 |        | 44,078 | ,972 | 1.60% |
|        |        |        |       |        |        | ,876 |       |
+--------+--------+--------+-------+--------+--------+------+-------+
| เ      | 4      | 3,8    | 4,33  | 3      | 3,3    | 3    | 1     |
| ชียงใหม่ | 89,657 | 44,951 | 4,608 | 45,320 | 35,070 | ,680 | 7.78% |
|        |        |        |       |        |        | ,390 |       |
+--------+--------+--------+-------+--------+--------+------+-------+
| หาดใหญ่ | 216154 | 1      | 2,01  | 204152 | 1      | 1    | 9.74% |
|        |        | 797089 | 3,243 |        | 630416 | ,834 |       |
|        |        |        |       |        |        | ,568 |       |
+--------+--------+--------+-------+--------+--------+------+-------+
| ภูเก็ต   | 4,8    | 4,3    | 9,16  | 4,1    | 4,0    | 8    | 1     |
|        | 16,972 | 44,033 | 1,005 | 36,812 | 69,593 | ,206 | 1.63% |
|        |        |        |       |        |        | ,405 |       |
+--------+--------+--------+-------+--------+--------+------+-------+
| เ      | 5055   | 921268 | 92    | 9497   | 796345 | 805  | 1     |
| ชียงราย |        |        | 6,323 |        |        | ,842 | 4.95% |
+--------+--------+--------+-------+--------+--------+------+-------+

ที่มา บมจ. ท่าอากาศยานไทย

หมายเหตุ * จำนวนเที่ยวบินที่แสดง ณ ท่าอากาศยานต่างๆนับการจราจรทั้งขาขึ้นและขาลง เช่น
เที่ยวบินที่ลงจอดที่ท่าอากาศยานและบินขึ้น จะนับการจราจรเป็น 2 เที่ยวบิน

(4.3) การจัดหาผลิตภัณฑ์หรือบริการ

(4.3.1) ลักษณะการจัดให้ได้มาซึ่งบริการ

ธุรกิจหลักของบริษัทเป็นการให้บริการเติมน้ำมันอากาศยาน ซึ่งบริษัทจะมิได้เป็นผู้จัดหา
ผลิตภัณฑ์น้ำมันอากาศยานเพื่อมาจำหน่าย
หากแต่บริษัทผู้ค้าน้ำมันซึ่งเป็นผู้ว่าจ้างบริษัทจะเป็นผู้จัดหาน้ำมันอากาศยานมาจัดเก็บไว้ในคลังน้ำมันของบริษัท
เพื่อให้บริษัทบริการเติมน้ำมันเชื้อเพลิงให้แก่ลูกค้าของบริษัทผู้ค้าน้ำมัน ได้แก่ สายการบินต่างๆ
ทั่วโลก ซึ่งแหล่งที่มาของน้ำมันอากาศยานก็จะมาจากคลังน้ำมันของบริษัทผู้ค้าน้ำมันเหล่านั้น
โดยผ่านท่อขนส่งน้ำมันของบริษัท ขนส่งน้ำมันทางท่อ จำกัด บริษัท เจพี-วัน แอสเซ็ท จำกัด
และบริษัท ท่อส่งน้ำมันปิโตรเลียมไทย จำกัด
ซึ่งบริษัทมิได้มีการทำสัญญาเกี่ยวกับการรับน้ำมันทางท่อใดๆ กับบริษัท ขนส่งน้ำมันทางท่อ จำกัด
บริษัท เจพี-วัน แอสเซ็ท จำกัด และบริษัท ท่อส่งน้ำมันปิโตรเลียมไทย จำกัด

(4.3.2) ผลกระทบต่อสิ่งแวดล้อม

บริษัทมีนโยบายดำเนินการเพื่อป้องกันผลกระทบต่อสิ่งแวดล้อมจากการประกอบธุรกิจของบริษัท
อย่างเข้มงวด และภายใน 5 ปีที่ผ่านมา บริษัทมีการปฏิบัติเป็นไปตามที่กฎหมายกำหนด

ผลกระทบจากธุรกิจของบริษัทที่อาจเกิดขึ้นกับสิ่งแวดล้อมที่อาจมีความเป็นไปได้ คือ น้ำมันรั่วไหล
ซึ่งอาจเกิดขึ้นได้จากคลังน้ำมัน ซึ่งอาจมีผลให้รั่วไหลสู่บริเวณใกล้เคียง
โดยบริษัทได้มีมาตรการรองรับเหตุการณ์นี้ คือ
ติดตั้งระบบควบคุมโดยเครื่องคอมพิวเตอร์ที่สามารถป้องกันน้ำมันล้นถัง โดยจะมีการเตือนอยู่ 2
ระดับ และในระดับสุดท้ายจะเป็นการปิด (Shut Down) นอกจากนั้น
ในบริเวณคลังน้ำมันจะมีคันดินกั้นเพื่อป้องกันน้ำมันหกล้นออกไป พร้อมทั้งมีวาล์วปิดป้องกันอีก 1 ขั้น
และในบริเวณท่อพักน้ำทิ้งจะติดตั้งอุปกรณ์ตรวจจับน้ำมัน (Oil Leak Detector) ไว้ด้วย
และในกรณีที่น้ำมันอาจรั่วไหลไปสู่ภายนอก บริษัทมีการป้องกันโดยเตรียมทุ่นกันน้ำมันรั่วไหล (Oil
Boom) พร้อมทั้งอุปกรณ์จัดเก็บคราบน้ำมัน (Oil Skimmer)

(4.4) งานที่ยังไม่ได้ส่งมอบ

  - ไม่มี -